
Víga-Glúms saga hefir verið gefin út áðr fimm 
sinnum á vora fungu. Fyrsta sinni var hún prent- 
uð á Hólum í Hjaltadal 1754 í bók þeirri, er köll- 
uð er: „Agiætar Fornmanna Sögur. Eru aa þryck 
wigeingnar at Forlagi Hr. Vice-Lögmannsens 
Biörns Marcussonar.“ — Öðru sinni er sagan gefin 
út ásamt latneskri þýðingu og orðaskýringum: 
„Víga-Glúms saga sive vita Viga-Glumi. Havniæ 
1786.“ Þýðing og skýringar vóru eftir Guðmund 
Pétursson, síðar sýslurnann, í Krossavík (d. 1817). 
— Þriðja sinni er sagan gefin út í öðru bindi af 
Íslendingasögum, Kh. 1830. Sáu þeir um útgáfuna: 
Þorgeir Guðmundsson og Þorsteinn Helgason. — 
Fjórða sinni kom sagan út í „Íslenzkum fornsög- 
um“, er Bókmentafélagið gaf út í Kh. 1880. Guð- 
mundr Þorláksson frá Frostastöðum bjó undir. 
prentun. Er það all-nákvæm og vísindaleg út- 
gáfa með orðamun handrita neðanmáls og staf- 
réttum brotum aftan við úr tveimr skinnbókum 
sögunnar, sem geymd eru í safni Árna Magnússon- 
ar. — Loks er sagan gefin út í safni Sigurðar bók- 
sala Kristjánssonar í Reykjavik 1897. Valdemar 
Ásmundarson sá um útgáfuna. Er þar farið eftir 
Bókmentafélagsútgáfunni, „og eru þar að kalla 
engar breytingar gerðar, nema í vísunum“. 

Hér er sagan gefin út með sama hætti og eigi 
breytt að öðru en stafsetning og nokkurum leið- 
réttingum samkvæmt útgáfunni 1880. Vísurnar eru 
leiðréttar samkvæmt fornkvæðaútgáfu dr. Finns 
Jónssonar, Den Norsk-lslandske Skjaldedigtning. 


Sagan er prentuð eftir inni miklu og merki- 
legu skinnbók nr. 132 í arkarbroti í safni Árna 
Magnússonar. Gaf Guðmundr Þorláksson henni 
heiti og nefndi: Möðruvallabók; er hún 
kölluð svo síðan. Hún er skrifuð á fyrra hluta 14. 
aldar og eru á hana skráðar ellefu Íslendinga sög- 
ur, en hafa að líkindum fleiri verið, því að bæði 
vantar framan af bókinni og aftan. Er bókar þess- 
arar viða getið í formálum þeirra sagna, sem eft- 
ir henni hafa verið prentaðar og þykir því eigi 
þörf að lýsa henni hér frekara. — Mörg pappirs- 
handrit eru til af sögunni og eiga þau öll rót sína 
að rekja til Möðruvallabókar. Handrit það, er 
Hólaútgáfan er prentuð eftir, er nú undir lok lið- 
ið, „því að ekkert af þeim handritum, sem menn 
bekkja nú, getr það hafa verið og hefir verið 
merkilegt að ýmsu. Sannar það meðal annars“ 
(segir V. Á.) „að fram á 18. öld hafa geymst hér 
á landi afskriftir af góðum handritum fornrita, 
og er því eigi þýðingarlaust að gefa gætur að 
pappirshandritum, sem eru í söfnum hér á landi 
eða í eigu einstakra manna, þótt þau sé eigi eldri 
en frá 17. eða 18. öld, enda verða ýms merk forn- 
rit eigi gefin út nema eftir handritum frá 17. öld, 
eða ætli að þau sé nokkuð mætari fyrir það, þótt 
þau sé geymd í Kaupmannahöfn, en handrit frá 
sama tíma, sem geymd eru hér á landi.“ 


Til eru brot úr tveimr öðrum skinnbókum af 
Víga-Glúms sögu, sem áðr var á vikið. Af öðru 

handritinu er aðeins eitt blað sögunnar, sem 
geymt er í Árna-safni 564 í fjögurra blaða broti. 
Er það úr 7. og 8. kap. sögunnar. Handrit þetta er 
ritað um 1400. Úr sömu bók eru einnig blöð úr 
Gísla sögu Súrssonar, sem því miðr hafa eigi verið 
gefin út enn. — Af hinu handritinu eru til tvö 
blöð úr sögunni, bæði nokkuð sködduð, og dálk- 
brot, sem einnig eru geymd í Árnasafni nr. 564. 
Eru blöð þessi úr frægri skinnbók, er Vatns- 
hyrna er nefnd. Eru nú alls til af henni / blöð. 
Mestr hluti bókarinnar brann í háskólabókasafn- 
inu í Kh. 1728. Á bók þessari vóru að minsta kosti 
fjórtán sögur og var hún í öndverðu eign Jóns 
Hákonarsonar í Víðidalstungu, eins og Flateyjar- 
bók. Til eru afskriftir af mörgum sögunum eftir 
Vatnshyrnu, en þó engi af Víga-Glúms sögu. Fyrra 
blaðið byrjar í 14. kap. og nær yfir 15. kap., en 
þá er skotið inn Ögmundar þætti dytts, sem eigi 
fylgir sögunni í Möðruvallabók. Síðara blaðið svar- 
ar til 16. og 17. kap. sögunnar. Loks er dálksbrot, 
sem nær yfir síðasta kap. sögunnar, að mestu orð- 
rétt við Möðruvallabók. Að öðru leyti eru brotin 
úr Vatnshyrnu nokkru orðfleiri og sums staðar 
dálítill efnis munr. Frásögnin um viðreign þeirra 
Glúms og Skútu Áskelssonar er að ýmsu leyti lík- 
ari Skútu-sögu að orðfæri, þótt sumt komi aftr 
nær orðbragði Möðruvalla-bókar. — Brot þessi eru 
öll prentuð aftan við söguna í útgáfu Bókmenta- 
félagsins. 

Árni Magnússon hefir átt enn brot úr inni fjórðu 
skinnbók af sögunni, en það mun hafa farizt í 
brunanum 1728. 


Vísurnar eru eigi all-lítið úr lagi færðar. Hafa 
ýmsir fræðimenn leitað á þeim leiðréttinga, eink- 

um þeir Konráð Gíslason, dr. Jón Þorkelsson 
skólameistari, Halldór Friðriksson og sr. Janus 
Jónsson. Loks hefir dr. Finnr Jónsson gefið þær 
út Í fornkvæðasafni sínu og tekið þar til greina 
sumar eldri tillögur til umbóta eða borið aðrar 
„fram sjálfr. Þó hefir eigi tekizt að finna enn við- 
hlítandi leiðréttingar á sumum þeirra. 

Víga-Glúms saga er réttilega talin meðal inna 
„merkustu af Íslendinga sögum, vel rituð, merki- 
leg að efni og fornleg að orðfæri, enda er hún 
jærð snemma í letr, líklega fyrir 1200, og því ein- 
hver elzta sagan. Má telja vafalaust, að hún sé 
skrásett í klaustrinu á Munka-Þverá, inum fræga 
söguslað, þar sem Glúmr hafði búið og forfeðr 
hans og síðan Einarr Eyjólfsson og hans niðjar. 
Sagan virðist að mestu óbrjáluð frá fyrstu gerð, 
að öðru en því, að 13.—16. kap. mun aukið við 
siðar; slíta þeir sundr söguþráðinn, enda mun frá- 
sögnin um Hlöðu-Kálf sniðin eftir útlendum æf- 
inlýrum. Már Glúmsson kemr þar og við söguna 
ipp úr þurru, en í 17. kap. er fyrst getið um 
börn Glúms og þar lýsing á skapferli Más. Er 
auðséð, að höfundr sögunnar hefir eigi látið 
hann koma fyrr við sögu. Frásögnin um viðreign 
þeirra Glúms og Skútu er in sama að upphafi í 
báðum sögunum, en er í betra samhengi við þráð- 
inn í sögu Víga-Skútu, þótt sögn þessi kunni að 
hafa verið rituð fyrst sem sérstakr þáttr. — Lík- 
legast þykir, að sagan hafi í fyrstu endað á 26. 
kap., en síðar hafi verið bætt við fveimr síðustu 
köflunum, liklega af sama höfundi, sem skaut inn 
köflunum 13—16. Viðaukarnir eru fornir og í 
sjálfu sér merkilegir. 


í á 


Ættartalan í upphafi 5. kap. er nokkuð úr lagi 

færð, og greinir eigi rétt frændsemi þeirra Glúms 
og Gizurar ins hvíta við Óláf Tryggvason. Ættin 
er rétt rakin í Landnámabók á þessa leið: 

Þeir bræðr vóru synir Víkinga-Kára: Eiríkr 
bjóðaskalli faðir Ástríðar móður Óláfs Tryggva- 
sonar, Vigfúss hersir af Vörs faðir Ástríðar móð- 
ur Víga-Glúms og Böðvarr faðir Ólofar móður 
Gizurar ins hvíta. — Þar er Víkinga-Kári og tal- 
inn sonr Sigurðar bjóðaskalla, Eirikssonar, Hunda- 
„Steinars sonar jarls af Skotlandi og Álofar dótt-- 
ur Ragnars Loðbrókar. 


Frásögn Víga-Glúms sögu ber eigi saman við 
Landnámabók um síðustu deilur þeirra Glúms 
og Einars Þveræings. Hefir Eggert Ólafsson Brim 
skrifað skilmerkilega ritgerð í Tímarit Bókmenta-- 
félagsins III. ár: „Víg Gríms í Kálfskinni eða 
Þorvalds í Haga.“ Telr hann frásögn Víga-Glúms- 
sögu réttari að öðru leyti en því, að hún ruglist 
í mannanöfnum, en höfundr hinnar sagnarinn- 
ar hafi kunnað betri skil á ættunum. 

Víga-Glúms-saga hefir verið þýdd á ýmsar er-. 
lendar tungur. Á latnesku er þýðing eftir Guð- 
mund Pétursson með útg. 1786, sem fyrr er gel- 
ið. — Á ensku eftir Head. London 1866. Enn- 
fremr (stytt) eftir dr. Guðbrand Vigfússon og 
F. Y. Powell í Orinines Íslandicæ. Oxford 1905. 
— Á dönsku í: Billeder af Livet paa Ísland 
ved Fr. Winkel Horn. Kh. 1871. — á þýzku: 
„Eine germanische Bauerngeschichte der Heiden-- 
zeit. Áus dem Alt-Íslándichen frei und verkirzt 
úbertragen von Ferdinand Khull. Graz 1888.“ — 
„Des Viga Glum Aufgang“ í Arthur Bonus's Ísland- 
erbuch. Minchen 1907. — Loks hefir sagan kom-. 
ið út í 11. bindi af sögusafninu Thule: „Die Ge- 

schichte von Glum“ í „Fúnf Geschichten aus dem 
östlichen Nordland. Jena 1921. Þýðingin er eftir 
Wilh. Ranisch. 

Loks má benda á ritgerð eftir Cederschiöld: 
Kalfdrápet och vánpröfningen. Lund 1890. 

Tímatal sögunnar er eigi svo ljóst, að auðvelt sé 
að fastskorða einstaka atburði. Dr. Guðbrandr Vig- 
fússon hefir eigi leyst þann vanda til fulls, (Safn 
1, bls. 394—99. Gerir helzt ráð fyrir, „nokkuð af 


handa hófi“, að Glúmr sé fæddr litlu fyrir 940, 


hafi reist bú að Þverá litlu fyrir 960; Hrísateigs- 
fundr orðið vel 30 vetrum síðar, 988—-990; Glúmr 
flutzt frá Þverá 992—4, en andazt 1010—1015. 
„Þeir 40 vetr, sem sagt er, að hann hafi verið 
höfðingi mestr í Eyjafirði, mætti teljast frá 960— 
1000.“ — Sagan segir sjálf, að Glúmr andaðist 
brem vetrum síðar en kristni var lögtekin; var 
hann þá gamall og sjónlaus. Hitt hlýtr að vera 
rangt Í sögunni, að hann væri biskupaðr í bana- 
sótt sinni af Kol biskupi, því að biskup sá kom hing- 
að löngu síðar (eftir 1025). Allir fornir annálar 
telja bardagann á Hriísateigi árið 983, en vig Sig- 
mundar 944. Koma þá fram þeir „fjórir tigir 
vetra“, er Glúmr segir í vísunni, að hann hafi set- 
ið „fullkátr“. En víg Sigmundar hefir orðið siíð- 
ar. — Sanni næst mun vera að telja Glúm fæddan 
um 930, Hrísalfeigs-bardaga 983, bardagann á 
Vaðlaþingi um 995 og lát Glúms 1003. 
15. janúarmán. 1924. 


BENEDIKT SVEINSSON. 


Víga-Glúms saga. 


Hér hefr Víga-Glúms sögu. 


1. Ingjaldr hét maðr, sonr Helga ens 
magra. Hann bjó at Þverá í Eyjafirði. Hann 
var forn goðorðsmaðr ok höfðingi mikill, ok 
þá aldraðr mjök, er sagan gerðisk. Hann var 
kvángaðr maðr ok átti tvá sonu, Steinólf ok 
Eyjólf. þeir váru menn vel mannaðir ok 
váru báðir friðir sýnum. Ingjaldr var ein- 
lyndr ok fálátr, ódæll ok fasttækr. Hann 
lagði lítinn hug á kaupmenn; vildi ekki yfir 
sér hafa þeira ofsa, ok ef hann girnisk af 
kaupmönnum nökkut at hafa, þá sendi hann 
aðra menn til, en fór eigi sjálfr. — Skip 
kom enn eitt sumar í Eyjafjörð. Hreiðarr 
hét stýrimaðr, ættstórr; hann átti bú á Vors 
í Noregi, manna vaskastr ok vinsælstr. Ey- 
jólfr Ingjaldsson var oft við skip um sum- 
arit, ok áttu þeir Hreiðarr mart saman í vin- 
fengi. Hreiðarr sagði honum, at hann vildt 
hér vistask um vetrinn; kveðsk vera fús- 

astr til Ingjalds at frásögn annarra manna. 
Eyjólfr segir föður sinn ekki hafa þat í vanda 
lagt, en þó lézk hann mundu um sýsla. Ok 
er hann kemr heim, ræddi hann um við 
föður sinn, at hann skyldi taka við stýri- 
manninum, ok kvaðsk ætla góðan dreng vera 
ok mikils verðan, ok tjáði málit fyrir hon- 
um vel um $týrimanninn. Ingjaldr svarar: 
„Ef þú hefir boðit honum áðr, hvat man 
þá tjá við at mæla? mun ek þá hljóta fé at 
kosta, en þú munt hafa starf fyrir“ — ok 
lézk aldri útlendan mann með sér haft hafa, 
ok lézk enn ófúss vera. Þá segir Eyjólfr: 
„Eigi er enn við honum tekit utan þitt ráð; 
en þat er ok bæði, at ek hefir litt til ráða 
hlutazk ok vill þú, at ek ráða litlu, ef sá maðr 
skal hér eigi vist hafa, er ek hefi hingat boð- 
it.“ Ingjaldr svarar: „Nú skaltu ok ráða þessu 
sem þú vill, at stýrimaðr fari hingat við 
annan mann, ok vil ek ekki á leggja við hann 
fyrir þínar sakar, en þú skalt hafa allan starfa 
fyrir þeim, en ek mun kostnað fram leggja.“ 
Hann svarar: „Petta líkar mér vel at svá 
sé.“ Ferr hann annan dag ok hittir Hreiðar 
ok segir honum málavöxt. Hann lætr vel 
yfir; er hann þangat fluttr með varning sinn. 
Ok er þeir höfðu verit eigi lengi, þá varð 
Hreiðarr varr við, at þar skyldi vera jóla- 
veizla fjölmenn. Ingjaldr var fár við hann 

ok þó vel. — Einn dag kallar Hreiðarr Ing- 
jald í útibúr, þar sem varningr hans var 
inni, ok hann gerir svá. þá mælti Hreiðarr 
ok bað hann velja af varninginum, þat er 
hann vildi. Ingjaldr lézk engis girnask fjár 
hans, en kallar honum vel fara. Hreiðarr 
svarar: „Ek hefi þó hugleitt nökkut, hvat 
þú þarft af oss þiggja. Ek hefi komit á nökk- 
ura boi hér í Eyjafirði, þá er beztir eru, ok 
sé ek engi herbergi slík sem hér. En skála- 
búnað hefir þú eigi svá góðan, at eigi sé þvi- 
likr á öðrum bæjum.“ Hann tók ór sinum 
hirzlum svá góðan skálabúnað — ok gaí 
Ingjaldi — sem engi hafði betri áðr komt 
hingat til Íslands. Ingjaldr þakkaði honum 
vel ok var nú allgott vinfengi þeira í mili- 
um. Síðan um vetrinn segir Eyjólfr, at hann 
vill utan fara með Hreiðari um várit. Hann 
svarar þvi óbrátt. Eyjólfr segir: „Hví viltu 
eigi flytja mik? líkar þér eigi vel við mik?“ 
„Állvel,“ segir hann, „en litil munu föður 
þinum þykkja vistarlaun min — en eigi mun 
ek honum illu launa — at flytja son hans 
á brott, er honum er hverr sómi at. En ef 
faðir þinn lofar, þá flyt ek þik gjarna á 
brott, ok kann ek þökk mikla, at þú farir 
þá.“ Nú bjuggu kaupmenn ferð sina. Ok er 
þeir váru búnir, leitar Eyjólfr eftir um utan- 
ferð sína við Hreiðar. Hann sagði honum 

sinn vilja, lézk ekki vilja gera i móti föður 
hans um hans utanferð. Síðan segir hann 
föður sínum farfýsi sina, ok svá, hversu farit 
hafði með þeim Hreiðari, Ingjaldr segir, at 
fáir drengir munu slíkir sem Hreiðarr — 
„ok með þessi þinni meðferð ok at reyndum 
hans drengskap leyfi ek þér férðina, ok 
þykkja betr, at þú farir með honum, en með 
öðrum.“ 

2. Siðan fóru þeir utan ok kómu við 
Noreg. Hreiðarr bauð Eyjólfi marga kosti 
um vistartekjur, en hann vildi eigi þiggja 
þat, er hann bauð. Hreiðarr mælti: „Hvat 
viltu þá þinna ráða?“ Hann svarar: „Eigi 
veit ek.“ þá segir Hreiðarr: „Girnisk þú ekki 
til konunga eða annarra höfðingja? er þér 
heimill vár tilbeini“ — þá var Hákon Að- 
alsteinsfóstri yfir Noregi, — „sýnisk 
mér slikum höfðingjum gott at þjóna yðr 
stórum mönnum ok gliklegum til góðr- 
ar fylgdar.“ Hann svarar: „Vanfærr em ek 
at fylgja konungum, en þó kann vera, at 
þat gengisk eftir minum vilja; en þó neita 
ek þvi.“ Hann spyrr: „Hvat viltu þá?“ „Hvi 
dregr þú undan at bjóða mér til þin, þvi at 
þat vil ek?“ „Litill hugr er mér á þvi,“ seg- 
ir Hreiðarr. Eyjólfr spyrr: Hví sætir þat?“ 
„Ek nenni eigi, at veita þat, sem þér er eigi 
gott at þiggja, þar er mér þykkir þú góðs 

eins verðr frá mér.“ „Forvitni er mér á, hvi 
þat sætir.“ „þat muntu nú vita verða — þó 
samir mér illa frá at segja. Bróður á ek mér 
þann, er Ívarr heitir. Vit eigum bú báðir sam- 
an ok allan fjárhlut ok unnumsk vit mikit; 
en vit erum þó eigi skapglikir um þat, at hon- 
um þykkja illir islenzkir menn, svá at þeim 
er eigi vært þar; en hann er í vikingu hvert 
sumar. En þá er hann kemr heim, ferr hann 
með tíunda mann eða tólfta til min, ok skulu 
allir þeim þjóna, þeir er fyrir eru, ok munu 
þeir allir til þín vera svá illa, at þar er þér 
at engum kosti vært.“ Hann svarar: „For- 
vitni er mér á, hversu þeir láta, ok ertu sak- 
lauss, ef þú lætr uppi vistina.“ Hreiðarr svar- 
ar: „Mér er vant við bróður minn, er mé: 
færir gjafar þær, sem hann færir mér, ok 
hann fær beztar til, at eigi skyli okkr á um 
þik; en mér mun þungt þykkja, ef þeir gumsa 
þik ok spotta.“ „Mjök viltu þat undan draga,“ 
segir Eyjólfr, „at ek fara til þín, eða hvern- 
ig mun hann við mik vera, eigi mun hann 
berja á mér?“ Hreiðarr svarar: „Bardaga 
verra mun þat; hann hefir marga vánda 
menn með sér; allt þat er þú mælir eða ger- 
ir munu þeir afleiðis færa fyrir þér.“ Ey- 
jólfr segir: „Engi skapraun er þat, ef maðr 
veit nökkut af áðr; er þat óvizka at bera 
eigi slíkt, ok mun þat ekki við nema.“ Hreið- 


6 VÍGA-GLÚMS SAGA 


arr svarar: „Vandi er þá á báðar hendr; þú 
ert vinr minn, en hann er bróðir minn, ok 
ann ek honum mikit.“ Þat varð, at hann fór 
heim með Hreiðari til vistar á Vors. Ok 
þá er Ívars var heim ván, þá tók Eyjólfr 
loðkápu ok hafði hvern dag; en hann var 
mikill maðr ok sat hjá Hreiðari jamnan. 
3. Nú kemr Ívarr heim, ok er gengit í 
mót honum veglega ok fagnat með bliðu. 
þá spurði hvárr þeira annan tiðenda, eða 
hvar Hreiðarr hefði verit um vetrinn; en 
hann lézk á Íslandi verit hafa. En þá spurði 
Ívarr engra tiðenda — „en hvárt er,“ kvað 
hann, „þar hjá þér maðr eða kvikendi? þat 
er hrúga eigi litil.“ Eyjólfr svarar: „Ek em 
islenzkr maðr ok heiti ek Eyjólfr, ok ætla 
ek hér at vera í vetr.“ „Þess get ek,“ kvað 
Ívarr, „at eigi sé óhapplaust hér á bæ, ef 
íslenzkr maðr skal hér vera.“ Hreiðarr svar- 
ar: „Ef þú ert illa við hann, svá at honum 
sé eigi við vært, þá mun okkur frændsemi 
eigi góð vera.“ „Illu heilli hefir þú til Íslands 
farit, ef af þeim sökum skulu vér þjóna ís- 
, lIenzkum mönnum, eða láta ella frændr vára 
eða vini. Ok ek veit eigi, hví þér sýnisk at 
fara til ennar verstu þjóðar, ok frelst hefir 
þú þik um tiðendasögu við mik.“ „Annan 
veg er,“ kvað Hreiðarr, „þar eru heldr margir 
góðir drengir.“ Ívarr segir: „Eigi er sjá þó 

sæmilegr í öndveginu tötrabassinn.“ 
En þá er Ívarr sá, at bróður hans þótti miklu 
varða um mann þenna, þá tók hann minna af 
en áðr við Íslendinga. — „En hvat muna ek 
þá heldr, en kalla hann hrúgu?“ En Eyjólfr 
lézk því nafni mundu vel kunna. En allt þat 
er hann gerði eða mælti, þá færðu þeir af- 
leiðis. — Vigfúss hét maðr; hann var hersir 
ok réð fyrir á Vors. Hann var Sigurðar son, 
Vikinga-Kára sonar; hann átti dóttur þá, er 
Ástríðr hét. Vinátta var þar mikil í millum þeira 
bræðra ok Vigfúss, ok höfðu sinn vetr hvár- 
ir jólaveizlu með öðrum, ok skulu þeir bræðr 
nú búask við jólaveizlu. En allt hafði Hreið- 
art fyrir búit, ok skyldi hann þá bjóða mönn- 
um ok bað Eyjólf fara með sér, — „ok er 
mér eigi forvitni á, hversu þeir láta at þér.“ 
„Mér er þungt,“ segir Eyjólfr, „ok má ek 
eigi fyrir því fara.“ — Aftan þann, sem hann 
„var heiman farinn, ok þeir koma í sæti, þá 
mæltu förunautar Ívars: „Nú er Hrúga 
heima, en Hreiðarr eigi; nú munu vér hafa 
gleði sem oss sýnisk.“ „Vér skulum nú,“ seg- 
ir Ívarr, „hyggja at nökkut, hvat oss hæfir. 
Hér erum vit bræðr ok eigum fé báðir sam- 
an, ok berr hánn alla áhyggju fyrir, en ek 
enga; en sá er einn maðr, er hann vill veita, 
ok gerum vér svá, at honum er varla við 
vært, — en hann er við oss saklauss, ok skal 

engi maðr mæla í mein honum, meðan Hreið- 
arr er eigi heima.“ Þeir segja nú vel fallit til 
gamans at hafa nökkut. þá mælti Ívarr: „Af 
litlum manndóm tali þér; hér þjóna oss all- 
ir ok höfum vér gaman af öllu, sem oss lyst- 
ir, en aðrir hafa starfa ok áhyggju. Ok þótt 
sjá maðr hefði drepit bróður minn, þá ætta 
ek ekki at gera honum til meins fyrir Hreið- 
ars sakar, ok engum skal hlýða at gabba hann 
— ok nú skal hann eigi Hrúga heita lengr.“ 
Ok um morgininn mælti Ívarr við Eyjólf: 
„Viltu fara í skóg með oss ok skemta þér?“ 
Ok hann játtir því, ok ferr með þeim; ok 
höggva þeir sér tré ok flytja heim. Eyjólfr 
hefir sverð ok handexi. Ívarr mælti: „þat 
ræð ek þér, Íslendingr, ef sér ferr hverr várr, 
at þú farir heim fyrir myrkr.“ Siðan ferr 
sinn veg hverr um skóginn, ok fór Eyjólfr 
einn sér. Þá ferr hann af loðkápunni ok lagði 
á ofan sverð sitt, er hann hafði í hendi. En 
hann gekk í skóginn ok skemti sér, ok hafði 
exi ok hjó tréin, þau sem honum sýndisk. 
En er á leið daginn, tók at drífa, ok vill hann 
þá heim, ok kom þar, er loðkápan hafði legit 
ok var hon á brottu, en sverðit var eftir. 
Hann sér sópat snjánum, sem kápan hefði 
- dragnat. En hiðbjörn hafði komit ok dregit 
kápuna; hafði varla aflit til haft upp at halda, 
er björninn var ungr ok nýkominn ór hiðinu 

ok eigi mannsbani vorðinn. Siðan fór hann. 
ok sá, at björninn sat fyrir honum; brá hann 
sverði ok hjó af trýnit við augun uppi af dýr- 
inu, ok hafði þat í hendi sér heim.-En Ívarr 
kom heim fyrri, ok saknar Eyjólfs ok mælti: 
„Ógegnlega höfum vér farit ok illa skilizk 
við várn förunaut; honum er ókunnigt á 
skóginum, en þar ván margra skæðra dýra, 
ok mun margrætt um, ef hann kemr eigt 
heim, svá sem áðr váru vér við hann — ok 
ræð ek, at vér leitim hans, þar til er vér 
finnum hann.“ En er þeir kómu út fyrir 
dyrr, þá kom Eyjólfr í mót þeim, ok fagnaði 
Ívarr honum vel ok spurði, hví hann væri 
blóðugr; en hann sýndi þeim þat, er hann 
helt á. þá mælti Ívarr: „þat uggi ek, at þú 
sér sárr.“ „Ver kátr fyrir því, ekki sakar 
mik.“ þá mælti Ívarr: „Óvitrlegt bragð at 
spotta ókunna menn; hann hefir sýnt vask- 
leik í þessum hlut, þar er ek veit eigi, hvárt 
nökkurr várr mundi til verða.“ Ok annan 
aftan kom Hreiðarr heim. Ívarr mælti: „Hví 
ertu svá hljóðr, bróðir? Ertu hugsjúkr umr 
hann Hrúgu? hvat væntir þik, hversu ek mun 
við hann hafa búit?“ Hreiðarr svarar: „Pat 
mun nú okkr vist máli skifta, hversu þú hef- 
ir þat gert.“ Hann segir: „Hvat muntu nit 
til vinna, at ek sé við hann sem þú?“ Hann. 
svarar: „Ek mun gefa þér gullhring þann, 

er vit eigum báðir saman ok þér hefir góðr 
þótt lengi.“ Hann segir: „Eigi mun ek ágirn- 
ask föðurarf þinn, en við hann mun ek vera 
heðan af sem við þik sjálfan — ok skal hann 
nú sitja hjá mér, en eigi hjá þér.“ Síðan virðu 
þeir hann vel báðir, ok sá, at þat rúm var vel 
skipat, er hann sat í. Ok leið nú svá fram. 

4. Nú koma menn til jólaveizlu til þeira 
bræðra. En þá er tólfmenningr var skipaðr 
til at sitja, ok settir hlutir til, hverr næst 
skyldi sitja Ástríði dóttur Vigfúss hersis, ok 
hlaut Eyjólfr ávalt at sitja hjá henni; en 
engi maðr sá þau fleira við talask en aðra 
menn. En þat ræddu margir, at þvi mundi 
þann veg í móti berask, at honum mundi 
þar konu auðit verða. Slitr veizlu þeiri, ok 
var hon veitt stórmannlega ok menn með 
"gjöfum á brott leystir. Eyjólfr var fjogur 
sumur í víkingu ok þótti enn mesti garpr ok 
framgöngumaðr; fekk gott orð ok mikit fé. 
— þat var einn vetr, at sá maðr kom þar á 
Vors, er Þorsteinn hét ok var frændi þeira 
bræðra, ok átti bú á Upplöndum. Hann sagði 
til vandræða sinna, at berserkr sá, er Ásgautr 
hét, hafði skorat á hann til hólmgöngu fyrir 
þá sök, at hann synjaði honum systur sinn- 
ar, ok bað þá fjölmenna sik til hólms, at eigi 
sengi sjá víkingr á efni hans; sagði hann þó 
felt hafa marga menn sína; sagði, at hann 

mundi láta systur sína, ef þeir vildi hann eigi 
efla — „em ek ekki traustr til hólmgöngu, 
nema ek njóta yðvarrar gæfu við.“ Þeir nentu 
eigi at synja honum fararinnar. Nú fóru þeir 
með honum á Upplönd ok höfðu þrjá tigu 
manna með sér, ok koma í þann stað, er þeir 
skulu finnask. þá leita þeir við menn sina, 
hverr þat vildi vinna sér til konu, at ganga 
á hólm við Ásgaut. En þótt konan þætti fýsi- 
leg, þá varð þó engi búinn at vinna þetta til. 
þá beiddu þeir bræðr, at Eyjólfr myndi halda 
skildi fyrir hann. þá segir Eyjólfr, kvaðsk 
þat við engan mann gert hafa ok eigi fyrir 
sik sjálfan, — „ok mun mér eigi gott þykkja, 
ef hann er drepinn í höndum mér; þykki 
mér engi fremd í þessu. En ef sveinn sjá 
verðr drepinn í höndum oss, skulum vér 
þá heim fara með svá gervu, eða skal þá til 
fá annan ok enn þriðja, ok vex þá svá vár 
óvirðing, svá sem margir falla fyrir oss? ok 
litil virðing mun á för várri, ef vér förum 
við þat aftr, at hans sé óhefnt, ef hann fellr 
fyrir oss. Biði þér mik, at ek ganga heldr á 
hólm við berserkinn. þat er veitanda vinum 
sinum, en þetta vil ek eigi veita.“ þeir 
þakka honum vel, ok þótti þeim þó mikit í 
ábyrgð, er hann var. Hann segir: „Svá sýn- 
isk mér, sem engum várum sé aftrkvæmt, ef 
hans er eigi hefnt, ok þykki mér þá verra at 

berjask við berserkinn, ef frændi yðvarr er 
áðr drepinn.“ Síðan gengr hann fram, en 
Ívarr bauð at halda skildi fyrir honum. Ey- 
jólfr svarar: „Vel er þat boðit, en mér mun 
mest um hugat, ok er satt et fornkveðna, af 
sjálfs hönd er hollust.“ Gengr á hólm sið- 
an. Berserkrinn mælti: „Skal sjá við mik 
berjask hrúnkinn?“ Eyjólfr mælti: „Er eig: 
þat, at þér ægi við mik at berjask? kann þat 
vera, at þér sé eigi vel farit, er þú æðrask 
mikinn mann, er gambrar yfir litlum.“ 
„Ekki er mér þat eignat,“ segir hann, „en 
lögin mun ek þér segja upp um hólmgöngu: 
þrjár merkr skal mik leysa af hólmi, ef ek 
verð sárr.“ Eyjólfr svarar: „Óskylt ætla ek 
vera at halda lögum við þik, er þú dæmir 
sjálfr, hvers þú ert verðr, fyrir því, at á váru 
landi mundi slíkt þykkja þræls gjöld, er þú 
gerir um sjálfan þik.“ Eyjólfr átti fyrr at 
höggva, ok hjó þat et fyrsta, at sverðit kom 
á skjaldarsporðinn, ok gekk af sporðrinn ok 
fótrinn af berserknum. Eyjólfr fekk af þessu 
verki mikit ágæti, ok fór heim síðan með 
þeim bræðrum. Nú var honum boðit fé mikit 
at þiggja, en hann lézk þetta ekki til fjár hafa 
gert né til konu, heldr af vinfengi við þá bræðr. 
Ásgautr leysti sik af hólmi ok lifði við ör- 
kuml, Síðan bað Eyjólfr Ástríðar Vigfús- 
dóttur. Nú er til at flytja málit Ívarr ok 

Hreiðarr; segja hann ættstóran mann ok eiga 
göfugt ráð á Íslandi ok mikinn frænda afla. 
ok kölluðu líklegt, at mikit yrði hans for- 
lag. þá mælti Eyjólfr: „Vera kann, at frænd- 
um Ástríðar þykki ofsi mikill í váru máli, 
— en margir vitu á Íslandi, at vér eigum 
göfugt forellri ok mikit fé.“ Vigfúss segir: 
„Petta mun vera forlög hennar, þótt til væri 
ætlat ekki óframar um frændkonu vára.“ — 
Hon var honum gefin, ok fór út til Íslands 
með honum. 

5. Böðvarr hét maðr. Hann var sonr Vik- 
inga-Kára ok bróðir S:gurðar, föður Vig- 
fúss; hann var faðir Ástríðar, móður Eiríks, 
föður Ástríðar, móður Óláfs Tryggvasonar. 
Víkinga-Kári var sonr Evvindar akraspillis 
Þórissonar. Böðvarr var faðir Ólofar, móð- 
ur Gizorar ens hvíta. — Þá er þau Eyjólfr ok 
Ástríðr kómu út til Íslands, var Ingjaldr þá 
andaðr, þá tók Evjólfr við búi ok goðorði. 
Úlfeiðr hét dóttir Ingjalds; hana átti Hris- 
eyjar-Narfi. Börn þeira Eyjólfs ok Ástrið- 
ar váru fjogur nefnd. Þorsteinn hét sonr 
þeira enn ellsti, ok var hann leystr af arfi, 
þá er hann kvæntisk — ok bjó hann at Hól- 
um í Eyjafirði, meðan hann lifði; ok verðr 
hann lítt við söguna riðinn. Vigfúss hét ann- 
arr. Hann fekk Hallfríðar Þorkels dóttur ens 
háva frá Myvatni. Glúmr hét enn yngsti sonr 


14 VÍGA-GLÚMS SAGA 


þeira, en Helga dóttir. Hon var gift Stein- 
grími í Sigluvík. Þeira sonr var ÞPorvaldr 
tasaldi, er síðarr kemr við málit. En Vigfúss 
andaðisk litlu síðarr en hann kvángaðisk, ok 
átti barn eitt, ok lifði þat litlu lengr en hann; 
ok bar af því undir Hallfriði allt fé til helmings 
við þau Glúm ok Ástríði. — En Eyjólfr var 
andaðr, þá er hér var komit. Þá réðsk Þorkell 
enn hávi til þverár ok Sigmundr sonr hans; 
ok var hann mikill maðr fyrir sér ok æti- 
aði, at hann mundi höfðingi gerask, ef hann 
fengi gott kvánfang ok mága stoð. — Þórir 
hét maðr ok bjó á Espihóli. Hann var sonr 

Hámundar heljarskinns ok Ingunnar Helga 
dóttur ens magra. Hann átti Þórdísi Kaðals- 
dóttur. Þeira börn váru Þórarinn ok Þorvaldr 
krókr, er bjó á Grund í Eyjafirði, ok Þor- 
grimr; er bjó í Möðrufelli, ok Ingunn, er átti 
Þórðr Freysgoði, ok Vigdis, er átti Sig- 
mundr. Síðan tóku þeir Þorkell ok Sigmundr 
at óhægja Ástriði bygðina; ok var skift land- 
inu í helminga ok hlutu þau Glúmr ok Ást- 
riðr þann hluta landsins, er ekki var hús- 
aðr, ok gerðu þau bú á Borgarhóli. En Glúmr 
skifti sér ekki af um búsýslu; þótti heldr 
óbráðgerr í uppruna. Hann var fámálugr ok 
fálátr jafnan, hár maðr vexti ok nökkut skol- 
brúnn, hvitr á hár ok rétthárr, kraklegr ok 
þótti heldr seinlegr maðrinn; fór ekki til 

mannamóta. — Nú eyðisk fé fyrir þeir Ástríði 
ok gerisk ráðahagrinn óhcægr. En Sigmundr 
ok Þorkell bægja þeim, ok höfðu þau et minna 
af öllu. Hof Freys var þar fyrir sunnan ána 
á Hripkelsstöðum. Þórarinn á Espihóli var 
vitr maðr ok vinsæll. Þorvaldr krókr var 
hólmgöngumaðr ok ódæll. Sigmundr Þorkels-. 
son þóttisk maðr mikill fyrir sér, er hann 
kom í mægðir við Esphælinga. Glúmr segir. 
móður sinni, at hann vill utan ráðask, — 
„sé ek, at þroski minn vill engi verða, en. 
þat má vera, at ek hljóta gæfu af göfgum 
frændum minum, en ek nenni eigi at þola 
ágang Sigmundi, en ek sé mik enn vanfoæran í 
mót honum. En lógaðu eigi landinu, þó at 
þröngt verði kosti þinum.“ — þá var Glúmr 
fimtán vetra, er hann fýstisk utan. 

6. Nú er at segja frá utanferð Glúms. 
Þegar er hann kom við land, fór hann 
upp á Vors til Vigfúss. Ok er hann kom at 
bænum, þá sá hann þar mikit fjölmenni ok 
margs konar skemtan ok leika; ok þat þótt- 
isk hann sjá, at þar mundi á öllum hlutum 
stórmenska vera. En þar sem hann sá marga 
menn merkilega, þá vissi hann eigi, hvar Vig- 
fúss mundi vera, frændi hans. þat mark 
hafði hann til hans, at hann sá mann mikinn 
ok veglegan í öndvegi í skautfeldi blám, ok 
lék sér at spjóti gullreknu; gekk siðan at 

honum ok kvaddi hann; en hann tók vel 
kveðju hans. Vigfúss spurði, hvat manna 
hann væri, en hann kvaðsk vera íslenzkr ok 
eyfirzkr. Þá spurði Vigfúss at Eyjólfi mági 
sínum ok Ástríði dóttur sinni; en hann 
kvað hann andaðan, — „en Ástriðr lifir.“ 
Vigfúss spurði, hvat barna þeira lifði, en 
Glúmr sagði honum til systkina sinna. En 
síðan sagði hann honum, at þar var einn 
sonr þeira kominn fyrir hann. En er hann 
sagði þat, þá reitisk ekki af um talit við 
hann. Glúmr bað hann visa sér til sætis. En 
Vigfúss kvaðsk eigi vita, hvat satt væri af 
því er hann sagði ok vísaði honum til sætis 
á enn ócæðra bekk utarlega ok veitti honum 
litla virðing. Hann var fámálugr ok ósið- 
blendr, þá er aðrir menn drukku ok höfðu 
aðra gleði, þá lá hann ok hafði feld á höfði 
sér. Hann þótti þar fól eitt. Þar var veizla 
búin at vetrnóttum ok gert disablót ok allir 
skulu þessa minning gera. Glúmr sitr í rúmi 
sinu ok gengr eigi til. Ok er á leið kveldit, er 
menn váru komnir, þá var eigi svá mikil 
gleði, sem líklegt mundi þykkja fyrir fagnað. 
ar sakar ok vina fundar, er þar váru margir 
saman komnir. Ok þann dag, er menn höfðu 
komit til boðsins, hafði Glúmr eigi út gengit 
í móti mönnum ok bauð engum at sitja hjá 
sér eða í hans rúmi. Ok er menn váru komn- 

ir undir borð, þá var sagt, at sá maðr var 
kominn at bænum með tólfta mann, er Björn 
hét ok kallaðr járnhauss. Hann var berserkr 
mikill, ok var því vanr at koma til mann- 
boða fjölmennra, ok leitaði þar orða við 
menn, ef nökkurr vildi þat mæla, er hann 
mætti á þiggja, ok skoraði á menn til hólm- 
göngu. En Vigfúss bað þess, at menn skyldu 
vel stilla orðum sinum, — „ok er þat minni 
læging, en taka meira illt af honum“ — ok 
hétu menn honum góðu um þat. En Björn 
gekk í skálann inn ok leitaði orðheilla við 
menn, ok spurði á enn æðra bekk enn yzta 
mann, hvárt hann væri jafnsnjallr honum, 
— enn hann kvað fjarri þat fara. Siðan 
spurði hann hvern at öðrum, þar til at hann 
kom fyrir öndvegit. Ýmissa orða leituðu 
menn sér, en þar kom niðr, at engi kvaðsk 
jafnsnjallr honum. En er hann kom fyrir 
Vigfús, þá spurði hann, hvar Vigfúss vissi 
slikra garpa vánir; en hann lézk eigi vita 
hans jafningja. Þá mælti hann: „Vel er svar- 
at ok hyggilega, sem ván var at. þú ert virð- 
ingamaðr mikill ok gengit lengi at óskum 
lif þitt, ok engi hnekking komit vegs þins 
ok sóma. Nú er þat vel, er ek þarf ekki við 
þik annat at mæla en gott eitt, — en spyrja 
vil ek þik, ef þú þykkisk jafn við mik?“ Hann 
svarar: „Þá er ek var ungr ok í víkingu ok 
2 

vann nökkut til frama, nú veit ek eigi, hvárt 
ek mætta þá við þik jafnask, en nú hálfu 
siðr at ek em gamall ok örvasi.“ Hann snýr 
á brott þaðan ok ferr utar með öðrum bekk 
ok spyrr enn, ef þeir þykkjask jafnsnjallir 
honum, en þeir kváðusk eigi jafnsnjallir 
honum. þá kom hann at, þar er Glúmr 
lá í pallinum. „Hví liggr sjá maðr svá,“ kvað 
Björn, „en sitr eigi?“ Sessunautar hans svör- 
uðu — veittu honum orða fullting — ok 
kváðu hann svá óvitran, at ekki mark mátti 
at þykkja, hvat hann mælti. Björn spyrnir á 
honum fæti sínum ok mælti, at hann skyldi 
sitja upp sem aðrir menn, ok spurði, ef hann 
væri jJafnsnjallr honum. En Glúmr kvað hann 
ekki þurfa at eiga við sik ok kvaðsk eigi vita 
um snilli hans, — „ok vil ek af því engu við 
þik jafnask, at út á Íslandi mundi sá maðr 
kallaðr fól, er þann veg léti sem þú lætr. — 
En hér hefi ek vitat alla bezt orðum stilla.“ 
Hleypr upp siðan ok at honum; þrifr af hon- 
um hjálminn; síðan hnykkir hann upp eldi- 
stokki ok keyrir á milli herða honum, ok 
lýtr kappinn við, ok þegar annat ok hvert 
at öðru, svá at hann fell. Ok þá er hann 
vildi á fætr foærask, þá laust hann í höfuð 
honum, ok lét svá, þar til at hann kom út 
fyrir dyrr. En þá er Glúmr vildi til sætis, er 
Vigfúss kominn á gólfit — ok allir þeir — 

ok fagnaði þá vel frænda sinum; kvað hann 
nú hafa raun til gert, at hann var hans ættar 
— „skal ek nú virða þik sem okkr sómir“ — 
lézk þat til hafa gengit í fyrstu, at honum 
sýndisk hann eigi bráðgervilegr — „vilda ek 
þess at bíða, at þú færðir þik með skörungs- 
skap í þina ætt.“ Leiðir hann nú til sætis hjá 
sér. Glúmr kvaðsk þiggja mundu þat sæti, þótt 
fyrr væri. Annan dag eftir er sagt andlát 
Bjarnar. Vigfúss bauð Glúmi at taka ríki eftir 
sik ok virðing, en Glúmr kvaðsk þiggja vilja, 
en fara þó út fyrst til Íslands, at eigi eignað- 
isk þeir föðurleifð hans, er hann ann eigi at 
njóta; kvaðsk aftr munu koma sem fyrst. 
Vigfúss kvaðsk ætla þat forlög Glúms at auka 
sina ætt ok sóma á Íslandi. At sumri lætr 
Vigfúss búa skip til handa Glúmi, ok gefr 
honum farminn á ok mikit fé í gulli ok silfri, 
ok mælti: „Svá segir mér hugr um, at vit 
sjáimsk eigi síðan, en einka gripi vil ek þér 
gefa — feld ok spjót ok sverð, er vér höf- 
um mikinn trúnað á haft frændr; ok meðan 
þú átt gripina, vænti ek, at þú týnir eigi virð- 
ingu, — en þá em ek hræddr um, ef þú lóg- 
ar þeim.“ Síðan skiljask þeir. 

7. Nú ferr Glúmr út til Íslands ok heim 
til þverár. Ok móður sína hitti hann brátt ok 
fagnaði hon honum vel, ok sagði ójafnað 
þeira feðga, ok bað hann þó hafa við þolin- 

9. 

mæði, en kvaðsk til litils um fær at ganga 
þeim í móti. Siðan reið hann heim at garði. 
þá sá hann, at færðr var garðrinn ok gengit 
á hans hlut, ok þá kvað hann vísu: 


(1) Nær gengr mér ok minum, 
menþöll, hjúum öllum 
(þverr við glaum) enn græni 
garðr, an oss of varði. 
Verðr (hróðr) skotað harðla 
(hér tinik) þar minum, 
munat enn of staf stála 
starflaust, föðurarfi. 


En þat hafði vorðit til tiðenda út hér með- 
an, (at) Sigmundr óhægði Ástriði ok vildi 
koma henni af staðfestu. — Um haustit varð 
vant kvigna tveggja, er Glúmr hafði utan 
verit, þeim Þorkatli ok Sigmundi, ok hugðu 
þat, at stolit mundi vera, ok létu likligsta 
til þræla, er Ástriðr átti, ok segja þá einætum 
etit hafa, ok stefndu þeim um várit um stuld. 
En þessir þrælar váru miklu hollastir Ástríði 
fyrir umsjá ok verknað. Hon þóttisk varla 
mega búi sinu halda, ef þeir færi frá, ok 
ferr á fund Þorsteins sonar sins ok segir hon- 
um, hvern ágang þeir veita; biðr hann svara 
fyrir þrælana — „vil ek heldr fé bæta fyrir 
þá, en þeir verði sekir um álygi, ef eigi eru 
betri föng á — ok þætti mér þú nú eiga at 
vera brjóst fyrir oss ok segjask svá í góða 

ætt.“ Þorsteinn lézk þat ætla, at mál mundi 
svá upp borit af þeira hendi, at þeir munu 
ætla at fylgja með afla mága sinna, — „sýn- 
isk mér þat ráð, ef þessir menn halda upp 
ráði þínu, at vér eigim hlut í fébótum at 
þeim komi við.“ Hon svarar: „Svá segir mér 
hugr um, at þær einar fébætr verði, er oss 
mun meins í leitat, — en fyrir þvi, at þar er 
til lítillar líðsemdar at leita, er þú ert, mun 
verða at leggja á þeira vald.“ — En þau gæði 
fylgdu mest Þverárlandi: — þat var akr, er 
kallaðr var Vitazgjafi, því at hann varð aldri 
ófrær; en honum hafði svá skift verit með 
landinu, at sitt sumar höfðu hvárir. Nú segir 
Ástríðr þeim feðgum: „Mér lizk, at þit vilið 
mjök fyrir koma minu ráði, ok sjáið þat, at 
hér þrýtr forystu; en heldr en þrælar sé upp 
gefnir, vil ek þetta mál leggja á ykkarn dóm.“ 
Þeir kváðu þat vitrlegra ráð. Gera þeir nú 
ráð sín. En sú var ráðagerð þeira, at hafa 
sjálfdoæmi fyrir þrælana eða sekja þá. En Þor- 
steinn fylgdi eigi betr málinu, en þeir höfðu 
sjálfdæmi ok gerðu til handa sér akrinn, at 
þeir skyldu hann einir eiga; ok ætla svá at 
komask at landinu öllu, at kippa undan þeiri 
stoð, er áðr helt mest upp ráði hennar. Ok 
- þat sumar, er þá fór í hönd, átti hon at hafa 
akrinn, ef at réttu færi. En um sumarit, er 
menn fóru til þings, er þessu máli var sett, 

þá fór nautamaðr um haga, ok fann kvig- 
urnar Í einu jarðfalli ok hafði fokit yfir önd- 
verðan vetr; ok varð nú bert illmælit við 
þrælana. Ok er þeir feðgar spurðu, at kvig- 
urnar váru fundnar, þá buðu þeir fé at gjalda 
fyrir akrinn; en þeir vildu eigi láta handsöl 
sín af akrinum. En Ástriðr segir, at eigi muni 
þó of-mikit koma fyrir illmælit, þó at hon 
hefði sitt — „ok vil ek annathvárt hafa þat 
er ek á eða missa. Þó vilja engir rétta málit, 
þá skal enn bíða, ok vænti ek, at Glúmr muni 
út koma ok leiðrétta várt mál.“ Sigmundr 
segir: „Seint til vánar sá man erja — sitr 
sá nú í hjá, er líklegri væri til þinna sona.“ 
Hon segir: „Illa sezk oft ofsinn, Sigmundr, 
ok rangendi, — kann ok vera at þat hendi 
þik.“ Ok Litlu síðarr sumars kom Glúmr út, 
ok er litla hríð við skip; ferr til bús sins með 
auð fjár. En et sama skaplyndi hafði hann 
sem fyrr; var fálátr ok lét sem hann heyrði 
eigi þat, er gerzk hafði út hér meðan. Hvern 
morgin svaf hann til dagmála ok annaðisk 
ekki um bú. Þat sumar áttu þau Glúmr akr- 
inn at hafa, ef at réttu færi. Fé Sigmundar 
gekk þeim at meini mjök, ok var hvern morg- 
in í túni þeira. Einn morgin vakti Ástríðr 
Glúm ok sagði, at nautafjöldi Sigmundar 
var kominn í tún ok vildi brjóta andvirki, 
— „en ek hefi eigi fráleik til at reka í brott, 

en verkmenn at vinnu.“ Hann svarar: „Litt 
hefir þú mik til vinnu kvatt ok skal eigi illa 
við verða,“ — sprettr upp ok tekr hest sinn, 
ok í hönd sér trélurk, ok keyrði nautin kná- 
lega ok barði þau mjök, þar til er þau koma 
i tún Þorkels ok Sigmundar; lætr þau þar 
spilla sem þau vildu. Þorkell gætti heima 
andvirkis um morgna, en Sigmundr fylgdi 
húskörlum. Þorkell mælti við Glúm: „þess 
áttu ván, at menn munu þat eigi sitja þér, 
ef þú meiðir fé manna, þótt þú þykkisk hafa 
framit þik utanlendis.“ Glúmr kvað ómeidd 
vera öll naut hans nú, — „en ef þau koma 
oftar oss at meini, þá munu eigi öll ólamin, 
ok láttu þó vel yfir; þú kemr því einu við; 
munu vér ok eigi lengr hafa mein af fé 
yðru.“ þá mælti Þorkell: „Stórlega lætr 
þú nú, Glúmr; slíkr glópaldi þykkir oss þú 
nú, sem þá er þú fórt utan, ok munu vér 
ekki várt ráð gera eftir geipun þinni.“ Glúmr 
veik heim, ok setti at honum hlátr; ok brá 
honum svá við, at hann gerði fölvan í andlit: 
ok hrutu ór augum honum tár þau, er því 
váru lík, sem hagl þat er stórt er. Ok þann 
veg brá honum oft við síðan, þá er vighugr 
var á honum. 

8. Þat er sagt þá er leið á haustit, at Ást- 
riðr kom enn at máli við Glúm einn morgin, 
ok vakti hann ok bað hann skipa til verks: 

kvað nú heyverkum lokit verða í dag, ef svá 
væri til skipat, sem hæfði — lokit höfðu þeir 
Sigmundr heyverkum fyrir stundu — „ok 
fóru þau Sigmundr ok Vigdis snemma í 
morgin til akrs Vitazgjafa, ok munu þau vel 
hyggja, er þau hafa akrinn, er vér ættim. 
ef at réttu færi.“ þá stóð Glúmr upp, ok 
varð þó eigi fyrr búinn, en at dagmálum. 
Hann tók þá feldinn blá ok spjótit gullrekna 
í hönd sér; lét söðla hest sinn. En Ástriðr 
sagði: „Mjök vandar þú nú, sonr minn, bún- 
ing til heyverksins.“ Hann svarar: „Eigi fer 
ek oft til at vinna, en bæði skal þá gera 
mikit at ok búask vel til, ok kann ek þó 
ekki vel til verksins at skipa; mun ek riða 
til Hóla upp, ok þiggja heimboð at Þorsteini 
bróður minum.“ Síðan reið hann suðr yfir 
ána. En þá er hann kom til akrsins, þá tók 
hann dálkinn ór feldinum, en þau váru í 
akri, Vigdis ok Sigmundr. Ok er hon Vigdis 
sá hann, gekk hon í mót honum ok bað hann 
heilan koma, — „þykkir oss þat illa, er svá 
fátt er í frændsemi várri, ok viljum vér eiga 
í allan hlut, at fleira sé um.“ Glúmr svarar: 
„Ekki er enn þat at orðit, at eigi megi vel 
verða í frændsemi várri; en því veik ek hing- 
at, at dálkrinn er ór feldi minum, ok vil ek, 
at þú saumir á nisting.“ Hon lézk þat gjarna 
vilja, ok gerði hon þat. Glúmr leit yfir akrinn 

ok mælti: „Eigi brásk hann Vitazgjafi enn.“ 
Siðan fór hann í feldinn ok tók spjótit í hönd 
sér. Siðan snarar hann at honum Sigmundi 
ok brá spjótinu, en hann spratt upp í móti; 
en Glúmr hjó þegar í höfuð honum, ok þurfti 
Sigmundr eigi fleiri. þá gekk hann at Vig- 
disi, ok sagði, at hon skyldi heim fara, — 
„ok seg Þorkatli, at Sigmundr er eigi einfærr 
af akrinum.“ En Glúmr reið upp til Hóla, 
ok segir bróður sínum engi tiðendi. En er 
Þorsteinn sá gerðar hans, er hann hafði bæði 
feld ok spjót, þá fann hann blóð í málunun1 
ok spyrr, ef hann hefði höggvit með því fyrir 
skömmu. Hann svarar: „þat er satt — eigi 
hefir mér í hug komit at segja,“ kvað Glúmr, 
„at ek drap Sigmund Þorkelsson í dag.“ Þor- 
steinn segir: „þat mun þeim tiðendi þykkja 
Þorkatli eða Esphælingum mágum hans.“ 
. Glúmr svarar: „Þat er fornt mál, at blóðnætr 
eru hverjum bráðastar, ok mun þeim þykkja 
lítils vert um, er frá líðr.“ Glúmr var þar 
þrjár nætr at kynni sínu, en þá býsk hann 
heim. Þorsteinn býðr at fara með honum. 
Glúmr segir þess eigi þurfa, — „gættu bús 
þins; ek mun ríða rétta leið mina til Þverár; 
munu þeir ekki svá mjök eftir þessu ganga.“ 
Ferr Glúmr heim til Þverár. En er tiðendi 
þessi spyrjask, ferr Þorkell á fund Þórarins 
ok leitar þangat ráða ok meðferðar. Hann 

segir: „Vera má nú þá, at hon segi, Ástriðr, 
at hann hafi eigi til engis risit á legginn.“ 
Þorkell segir: „Þat ætla ek, at hann hafi á 
þann legg risit, er hann fær eigi á stigit.“ Þór- 
arinn svarar: „Pat er nú sem gerisk; hafi þér 
lengi sýnt þeim ójafnað ok ætlat at færa þau 
við úfgarða, ok litið eigi á þat, hver ván væri á 
um afkvæmi slíkra manna, sem Eyjólfr var, 
er bæði var ættstórr ok enn mesti garpr. En 
oss er vandi á mjök mikill við Glúm fyrir 
frændsemis sökum, en við yðr um mægðir,; 
ok óhóglegt sýnisk mér málit, ef Glúmr fylg- 
ir, sem ek get, at vera muni.“ þá fór Þorkell 
heim, ok váru þessi mál kyrr um vetrinn. 
Glúmr hafði nökkvi mannfleira, en hann var 
vanr um vetrinn. 

9. Þater sagt, að Glúm dreymdi eina nótt: 
Hann þóttisk vera úti staddr á bæ sinum ok 
sjá út til fjarðarins. Hann þóttisk sjá konu 
eina ganga utan eftir heraðinu ok stefndi 
þangat til þverár; en hon var svá mikil, at 
axlirnar tóku út fjöllin tveggja vegna. En 
hann þóttisk ganga ór garði á mót henni, 
ok bauð henni til sin. Ok síðan vaknaði hann. 
Öllum þótti undarlegt, en hann segir svá: 
„Draumr er mikill ok merkilegr, en svá mun 
„ek hann ráða, at Vigfúss móðurfaðir minn 
mun nú vera andaðr, ok mundi kona sjá hans 
hamingja vera, er fjöllum hæra gekk, Ok var 

hann um aðra menn fram um flesta hluti at 
virðingu, ok hans hamingja mun leita sér 
þangat staðfestu, sem ek em.“ En um sum- 
arit, er skip kómu út, spurðisk andlát Vig- 
fúss. þá kvað Glúmr visu: 


(2) Fara sák holms und hjalmi 
hauks í miklum auka, 
Jörð, at Eyjafirði, 
ísungs, fúra disi, 
þá svát dóms í draumi 
dals ótta mér þótti 
felli-Guðr með fjöllum 
folkvandar bjöð standa. 


Um várit hitti Þorkell Þorvald krók ok 
aðra sonu Þóris, ok leitar eftir, at þeir muni 
fylgja þessu máli. En hann taldi til skyldu 
við dóttur sina ok marga aðra vináttu, er 
hann hefir þeim gert ok Sigmundr sonr hans. 
Þorvaldr hittir Þórarin, segir at ámælissamt 
mun verða, nema þeir fylgi máli mágs sins; 
hann lézk vilja slikt allt at veita, sem hann 
hefir föng á, — „ok þat er nú auðsætt, at 
Glúmr ætlar at miklask af vigi Sigmundar, 
en vér unnum oss €igi verr metorða í her- 
aðinu.“ Þórarinn segir: „Svá lizk mér sem 
vant muni svá málinu at fylgja, at örugt sé, 
at vér vaxim af. Ok enn við uppgang Glúms 
er þat eigi örvænt, at honum kippi í kyn ok 
ætt sína; ferr ek því tregari at en þér, at mér 

sýnisk óvís virðingin at deila við Glúm, en 
mér þykkir ok eigi gott, ef aukask vill óvirð- 
ing vár.“ En með áeggjan þá bjó Þórarinn 
Þórisson mál til alþingis á hendr Glúmi um 
vig Sigmundar. En Glúmr bjó mál til á hendr 
Þorkatli enum háva um illmæli til þrælanna, 
ok annat bjó hann á hönd Sigmundi, ok 
stefndi honum um stuld, ok kvaðsk hann 
drepit hafa á eign sinni; ok stefnir honum 
til óhelgi, er hann fell á hans eign, ok gróf 
Sigmund upp. Síðan fóru mál til alþingis við 
svá búit. Ok sótti Glúmr þá frændr sina at 
liðveizlu, Gizor hvita ok Teit son Ketilbjarnar 
frá Mosfelli ok Ásgrím Elliða-Grímsson, ok 
segir þeim allan málavöxt ok ágang þeira 
feðga ok ranglæti ok marga svivirðing. 
Kvaðsk hann þar vætta eflingar til réttra laga 
sem þeir váru, en hann væri sjálfr fyrir. Þeir 
kváðusk allir þess skyldir, at hans hlutr lægt 
eigi í óvina hendi; kváðusk fegnir því verða, 
ef hans uppreist yrði í þeiri ætt. Liðr þingit 
at dómum fram, ok hafa Esphælingar fram 
vigsmálit með áeggjun þeira, er harma sinna 
áttu at minnask — en vist væri at eigi mundu 
spjöllin á vera. Glúmr hefr málit á hendr 
Þorkatli, ok kómu sakar í dóm; hafði Glúmr 
mikinn frænda afla ok vina. Ok er til varna 
var boðit, segir Glúmr: „Á þá leið er, at 
þat má mörgum kunnigt vera, at þér hafið 

málit meirr til búit með óskapi, en eigi sé 
spjöllin á, því at Sigmund drap ek á minu 
{e; ok áðr ek riða til þings, stefnda ek honum 
til óhelgi.“ Hann nefndi sér at því vátta, ok 
verr svá sökina; ok veittu þeir frændr hon- 
um svá, at Sigmundr fell óheilagr. Siðan hefr 
Glúmr mál fram á hendr Þorkatli um bekráð 
til fjár síns, ok horfir þar óvænt Þorkatli, 
því at vitni gengu at með Glúmi, ok finnask 
þar eigi lógvarnir í móti; ok horfði til þess, 
at Þorkell mundi verða sekr. Var leitat um 
sættir við Glúm. Hann segir þá tvá kosti vera, 
at hann mundi sök fram hafa, eða Þorkell 
seldi honum Þverárland með sliku verði, sem 
hann vildi á kveða — ok var þat eigi betr 
en hálfvirði — „má ok Þorkell þat ætla, ef 
hann verðr sekr, at vit skulim eigi báðir á 
þingi annat sumar.“ Ok nú áttu hlut í vinir 
Þorkels, at hann sættisk, ok tók Þorkell þat 
ráð, sem honum hæfði, sættisk á mál ok seldi 
Glúmi landit; skyldi búa á þau missari, ok 
váru þá sáttir at kalla; ok undu Esphælingar 
illa við málalok. Ok heðan frá greri aldregi 
um heilt með þeim Glúmi ok Esphælingum. 
Ok áðr Þorkell fór á brott frá Þverá, þá gekk 
hann til hofs Freys, ok leiddi þagat uxa gaml- 
an ok mælti svá: „Freyr,“ sagði hann, „er 
lengi hefir fulltrúi minn verit, ok margar 
gjafar at mér þegit ok vel launat — nú gef 

ek þér uxa þenna til þess, at Glúmr fari eigi 
ónauðgari af Þverárlandi, en ek fer nú. Ok 
láttu sjá nökkurar jartegnir, hvárt þú þiggr 
eða eigi.“ En uxanum brá svá við, at hann 
kvað við ok fell niðr dauðr; ok þótti Þor- 
katli vel hafa við látit, ok var nú hug- 
hægra, er honum þótti sem þegit mundi heit- 
it. Hann fór síðan norðr til Mývatns ok bjó 
þar. — Ok er hann ór sögunni. 

10. Glúmr tók nú virðing mikla í hérað- 
inu. Sá maðr bjó at Lóni í Hörgárdal, er 
Gunnsteinn hét, mikilmenni ok auðigr, ok 
taldr með enum stærrum mönnum. Hann 
átti konu þá, er Hlíf hét. Þorgrimr hét sonr 
þeira, ok var kendr við móður sina ok var 
kallaðr Hlífar son, fyrir því at hon lifði lengr 
en Gunnsteinn. Hon var skörungr mikill, Þor- 
grímr var mannaðr vel ok gerðisk mikil- 
menni. Grimr hét annarr sonr þeira, er kall- 
aðr var eyrarleggr. Halldóra hét dóttir þeira: 
hon var væn kona ok vel skapi farin. Sá 
kostr þótti vera einnhverr beætr fyrir sakar 
frænda ok mest kunnostu ok framkvæmdar 
hennar. Þessar konu bað Glúmr; lézk hann 
lítt þurfa mundu frænda at segja, ætt sina 
né svá fjárhluti eða atferð — „þat mun yðr 
kunnigt vera, en ráðakost þenna hefi ek mér 
ætlat, með því at frændr hennar vilja.“ Hon- 
um var vel svarat þessu máli; er hon föstnuð 

Glúmi með miklu fé, ok gert brullaup þeira 
vel. Ok nú er hans ráð enn virðulegra en 
áðr. — Þorvaldr hét maðr Refsson, er bjó 
at Barði í Fljótum. Hann átti Þuríði, dóttur 
Þórðar frá Höfða. Börn þeira váru Klaufi ok 
Þorgerðr, er átti Þórarinn á Espihóli. Þor- 
valdr krókr á Grund átti Þorkötlu ór Þjórs- 
árdal. Hlenni enn gamli Örnólfs son tösku- 
baks bjó í Viðinesi ok átti Oddkötlu Odd- 
kelsdóttur ór Þjórsárdal. Gizorr hét maðr ok 
var Kaðalsson. Hann bjó at Tjörnum í Eyja- 
fjarðardal; hann átti konu þá, er Saldis hét; 
hon var gild húsfreyja. Gizorr var ok í enu 
stærra bónda tali, vel fjár eigandi. Dætr þeira 
eru tvær nefndar, Þórdis ok Herþrúðr, konur 
vænar ok oflátar miklir; þóttu vera góðir 
kostir; óxu þar upp heima. Bróðir Gizorar 
hét Rúnólfr; hann var faðir Valgerðar, móð- 
ur Eyjólfs á Möðruvöllum. Þórdis var dóttir 
Kaðals, er átti Þórir á Espihóli, ok þeira börn 
váru þau, sem sagt var fyrr. Þorgrimr Þóris- 
son var eigi Þórdísar son, en þó skilgetinn. 
Þorgrimr var mikilmenni ok vel at sér. Hann 
riðr á fund Gizorar þess erendis at biðja 
Þórdísar dóttur hans sér til eiginkonu. Váru 
flytjendr þessa máls br æð r hans ok vinir, 
frændr konunnar — þóttusk vera nær komnir 
at ráða fyrir kosti frændkonu sinnar, ok leizk 
þeim allvænlega stofnat. En Þorgrími var 

synjat konunnar, en öllum þótti hann hafa 
mælt til jafnræðis — ok fyrir þótti bræðrum 
hans ok frændum. 

11. Sá maðr er nefndr til sögunnar, er 
Arnórr hét ok var kallaðr rauðkinnr. Hann 
var Steinólfs sonr Ingjalds sonar ok broðr- 
ungr Glúms at frændsemi. Hann hafði lengi 
í fórum verit ok var vel metinn, ok var með 
Glúmi jafnan, er hann var út hér. Hann 
veik til við Glúm, at hann biði konu til handa 
honum. Glúmr spyrr, hverrar konu hann vili 
biðja. Arnórr segir: „Þórdisar Gizorardótt- 
ur, er Þorgrimi Þórissyni var synjat.“ 
Glúmr svarar: „Óvænt þykki mér þat horfa. 
því at mér þykkir ykkar engi munr. En Þor- 
grimr á bústað góðan ok auð fjár, frænda 
afla mikinn, en þú átt engan bústað ok ógnóg 
fé. En ek vil eigi ójafnað bjóða Gizori, svá 
at eigi ráði hann fyrir dóttur sinni sem hann 
vill, því at Gizorr er góðs verðr frá mér.“ Arn- 
Órr segir: „þá nýt ek góðra frænda, — ef 
ek get þá betra kost — at þú flytir mitt mál. 
Heittu honum vinfengi þinu, ok mun hanr 
þá gefa konuna, þvi at þetta mun jafnræði 
kallat, ef eigi hefði svá friðum manni verit 
frá vísat áðr, sem Þorgrimr er.“ Glúmr lét 
at eggjask ok fór með honum á fund Gizor- 
ar, ok tjár málit fyrir honum. Gizorr svarar: 
ss Vera kann þat, Glúmr,“ segir hann, „at þat 

verði mælt, at mér mislitisk, ef ek gef dótt- 
ur mina Árnóri frænda þinum, en mér sýnd. 
isk eigi at gefa Þorgrimi.“ Glúmr segir: „Rétt 
er mælt, en þó er því at lýsa, ef þú vill várt 
mál virða, at þar í mót mun mitt vinfengi 
koma.“ Gizorr svarar: „Pat þykki mér mikils 
vert, en grunar mik, at þá komi í mót óvin- 
fengi annarra manna.“ Glúmr segir: „Þú sér 
ok ráð þitt, en miklu mun hér um skifta minn 
þótta, hvárt þú gerir.“ þá segir Gizorr: „Eigi 
skaltu erendislaust fara þetta sinn“ — ok 
rétti fram höndina ok festir Arnórr sér konu. 
En Glúmr segir, at hann vill þat til leggja, 
at brullaup skal vera at Þverá um haustit. 
Ok skilja þeir nú við svá búit. — Arnórr átti 
malt út at Gásum, ok skyldi hann sjálfr sækja 
ok húskarl einn með honum. En Þorgrímr 
Þórisson fór þann dag til laugar, er þeira 
var utan ván með maltit, ok váru at Hrafna- 
gilslaugu ok sex húskarlar hans með hon- 
um. En er þeir kómu utan ok vildu riða yfir 
ána, þá mælti Þorgrimr: „Mun eigi nú mjök 
vel fallit at hitta þá Arnór? Missum eigi malt- 
anna, ef vér skulum þó missa konunnar.“ 
Gengu þeir Þorgrimr í móti þeim með brugð- 
in sverð; ok er þeir Arnórr sá þat, hverr liðs- 
munr var, þá hleypti hann á kaf ok svá yfir 
ána, en klyfjahestarnir váru fyrir vestan ána. 
þá mælti Þorgríimr: „Eigi berum vér til alls 

ógiftu; ölit skulum vér drekka, en þeir munu 
ráða kosti konunnar.“ Þorgrimr riðr til Espi-. 
hóls ens syðra. Þórir var þá sjónlauss. En 
þeir förunautar Þorgríms váru allkátir ok 
hlógu mjök, ok spyrr Þórir, hvat þeim þætti 
svá hlæglegt. Þeir sögðusk eigi vita, hvárir 
fyrr mundu veizluna halda; sögðu þar föng- 
in, en þá frá elta er áttu — „en brúðguminn á 
kafi.“ Ok er Þórir heyrir þetta, þá mælti 
hann: „Þykkir yðr vel komit málinu yðru, 
er þér hlæið svá mjök, eða hvert mun nú 
órræði yðvart? Æth þér hér í nótt at sofa 
ok engis annars við þurfa? eigi kunni þér þá 
skaplyndi Glúms, ef honum þykkir góð för 
frænda sins. Ek kalla ráð at safna mönnum. 
Meiri ván, at Glúmr hafi nú saman dregit 
marga menn.“ — þar var þá vað á ánni, er 
nú er ekki. — Þeir söfnuðu nú at sér átta 
tigum vigra manna um nóttina ok bjuggusk 
við á hólinum framanverðum, því at þar var 
vaðit á ánni við hólinn sjálfan. En frá Arn- 
óri er at segja, at hann finnr Glúm ok segir 
honum frá förum sinum. Hann segir: „Ekki 
kom mér þat at óvörum, at þeir léti eigi kyrt, 
ok er nú á vandi nökkurr, svivirðing, ef kyrt 
er, en allósýn virðing, ef við er leitat at rétta, 
— en þó skal nú safna mönnum.“ Ok er ljóst 
var um morgininn, þá kom Glúmr at ánni 
með sex tigu manna ok vildi ríða yfir ána. 

En þeir grýttu á þá Esphælingar ok gekk 
eigi fram reiðin, ok hvarf Glúmr aftr, ok 
börðusk yfir ána með grjóti ok skotum; ok 
urðu þar margir sárir, en engir eru nefnd- 
ir. Ok er heraðsmenn urðu varir við, þá drifu 
þeir til um daginn ok gengu í milli, ok var 
á komit sættum ok leitat, hvat Esphælingar 
vilja bjóða fyrir ósæmdar hlut þann, er þeir 
höfðu gert Arnóri. En þau kómu svör í móti, 
at ekki mundu bætr fyrir þat koma, þó at 
Arnórr hleypti frá maltklyfjum sínum. þá 
var leitat, at Glúmr mundi eiga hlut í at 
biðja Herþrúðar Gizorardóttur til handa Þor- 
grimi. ok skyldu þvi at eins ráð takask með 
þeim Arnóri ok Þórdísi, nema Glúmr geti 
konu þessa til handa Þorgrimi — ok þótti 
sú betr gefin, er Þorgrimr ætti. Nú með þvi, 
at margir áttu hlut í, þá heitr Glúmr sinni 
umsýslu; hittir Gizor ok vekr þetta mál, ok 
mælti: „Þat má virðask hlutgirni, ef ek bið 
bæði konu minum frændum ok Esphoæling- 
um. En at óhöpp stöðvisk í heraði, þá þykk- 
jumsk ek skyldr at veita þér mina hollostu. 
ef þú gerir at minum vilja.“ Gizorr svarar: 
„vá sýnisk mér bezt, at þú ráðir, því at mér 
sýnisk vel boðit dóttur minni, at þetta sé.“ Tak- 
ask nú ráðin hvárratvegsju. Gerði Arnórr bú 
at Uppsölum, en Þorgrimr bjó í Möðrufelli. 
Litlu síðarr andask Gizorr. Þá færði Saldis 
3* 

bygð sina á Uppsali. Arnórr gat son við Þór- 
disi, er Steinólfr hét. Annan son átti Þor- 
grimr, ok hét sá Arngrimr, ok var efnilegr 
maðr í uppvexti sinum öllum. 

12. Saldis bauð heim dóttursyni sinum 
hvárumtveggja. Arngrimr var tveim vetr- 
um ellri en Steinólfr, ok óxu eigi vinsælli 
menn upp í Eyjafirði eða allbetr væri at sér 
gervir, ok unnusk allmikit. Þá er annarr var 
fjogurra vetra, en annarr sex vetra, léku þeir 
sér um dag, ok bað Steinólfr Arngrim ljá sér 
messingarhest. Arngrimr svaraði: „Ek mun 
gefa þér, því at þat er nú heldr þitt leika en 
mitt, fyrir aldrs sökum.“ En Steinólfr sagði 
fóstru sinni, hvé góða gjöf hann hafði þegit. 
Hon kvað þat vel vera, at hvárr þeira var 
svá vel til annars. — Kona sú fór þar um 
herað, at Oddbjörg hét, gleðimaðr, fróð ok 
framsyn. Þótti mikit undir, at húsfreyjur fagn- 
aði henni vel um heraðit; sagði nökkut vil- 
halt, sem henni var beini veittr. Hon kom til 
Uppsala, ok tók Saldis vel við henni ok bað 
hana spá nökkut um þá sveinana, ok spá 
vel. Hon segir: „Vænlegir eru þessir sveinar, 
ef þeim vinsk gæfan til — þat er mér van- 
sét.“ Saldis mælti: „Eigi ætla ek þér nú all- 
góðan þykkja beinann fyrir skútu þessa.“ 
Hon svarar: „Ekki mun þetta ráða verðget- 
um þinum, ok þarftu eigi svá orðvönd at 

vera.“ Saldis mælti: „Fámælt skaltu þar um 
vera, ef þér segir eigi vel hugr um.“ Hon 
segir: „Ekki hefi ek enn ofmælt hér um, en 
eigi ætla ek lengi ástúðigt með þeim.“ Saldis 
mælti: „Annars þættumsk ek maklegri fyrir 
góðan beina, ok muntu vera rekin í brott, 
ef þú ferr með illspár.“ Oddbjörg segir: „Ek 
ætla nú eigi þurfa at hlifask við, ef þú lætr 
svá um enga sök; mun ek þik ok eigi oftarr 
heim sækja, en þú uni við svá vel sem þú 
vill — en þat kann ek þér at segja, at þeir 
munu banaspjót eftir berask, ok mun hvat 
öðru verra af hljótask hér í heraði.“ — Ok 
er Oddbjörg ór sögunni. 

13. Þat gerisk eitt sumar á alþingi, at í 
Fangabrekku gengusk menn at sveitum, 
Norðlendingar ok Vestfirðingar; gekk Norð- 
lendingum þyngra; var fyrir sveit þeira Már 
sonr Glúms; kemr þar at maðr einn, er Ing-. 
ólfr hét, sonr Þorvalds. Faðir hans bjó á 
Rangárvöllum. Már mælti: „Þú ert þreklegr 
maðr; muntu vera sterkr; veit mér atgang 
til fangs.“ Hann svarar: „Þat mun ek gera 
fyrir þínar sakar.“ — Sá fell, er í móti var; 
gengr til annarr ok enn þriði ok fór svá. Nú 
hugnaði Norðlendingum. þá mælti Már: „Ef 
þú þarft mins formælis, skal ek þér at liði 
verða — eða hvat skal nú ráða þinna?“ Hann 
svarar: „Ekki hefi ek ráðit, ok vilda ek helzt 

norðr um ok taka verknað.“ Már segir: „Þat 
vil ek, at þú farir með mér, ok mun ek fá 
þér vist.“ Ingólfr átti stóðhross góð ok kall- 
aði hestinn Snækoll. Hann fór norðr af þingi 
til Þverár; var þar um stund. Einn dag spurði 
Már, hvat Ingólfr ætlaði fyrir sér — „hér 
þyrfti verkstjóra ok væri hagr nökkut. Hér er 
sleði einn, er þú skalt (at) gera, ok ertu bjarg- 
hagr, ef þú kant þetta.“ Ingólfr svarar: „Til 
þessar vistar væra ek fúsastr, en þat hefir 
orðit stundum, at mein hefir þótt at hross- 
um minum í búfjárhögum.“ Már segir: „Ekki 
mun hér at slíku talit.“ Ingólfr gerir nú at 
sleðanum, ok kemr Glúmr, ok litr á smiðit. 
„Þetta er vel gert,“ segir Glúmr, „eða hvat 
er ráða þinna?“ Ingólfr svarar: „Ek hefi 
ekki ráðit.“ Glúmr segir: „Mik vantar verk- 
stjóra, eða ertu nökkut við þat brugðinn?“ 
Hann svarar: #„Litt í slíkum stöðum, enn 
fúss væra ek með þér at vera.“ Glúmr segir: 
„Hví skal eigi þat? sé ek, at þit Már leggið 
lag ykkart saman.“ Nú kemr Már heim, ok 
segir Ingólfr honum. Hann svarar: „Gott 
þykki mér ef þetta verðr vel, ok segja mun 
ek þér þrysvar sinnum, ef föður minum mis- 
líkar, en ef þá gerir þú eigi at, mun ek hætta.“ 
Ingólfr tekr nú til umsýslu ok líkar Glúmi 
vel. Einn dag ferr Glúmr til hestaþings ok 
verkstjóri hans; riðr hann meri, en hestr hans 

rennr hjá. Er þar skemtan góð. Þar var Kálfr 
frá Stokkahlöðu. Hann átti hestklár einn 
gamlan — en hann kom hverjum hesti fyrir.. 
Hann mælti: „Hví skal eigi þann hér í móti 
leiða dýrkálkinn þeira Þveræinga?“ Glúmr 
svarar: „Pat er ójamlegt, hestr sá ok klárr 
þinn.“ Hann segir: „Því munu þér eigi vilja, 
at engi hugr mun í vera — kann vera, at 
sanni et fornkveðna, at fé sé drotni glikt.“ 
Glúmr svarar: „Þat mun þér ókunnigt -—- 
mun ek ok eigi neita fyrir hans hönd, en at 
mun vera eigi lengr, en hann vill.“ Kálfr seg- 
ir: „Vánir má þess vita, at fátt mun í mót 
yðrum vilja.“ Váru hestar fram leiddir ok 
bitusk vel, ok þótti öllum hestr Ingólfs betr 
ganga, ok vill Glúmr þá skilja. Riða heim. 
Er Ingólfr þar þau missari ok hugnaði Glúmi 
vel við hann. Samkváma var við Djúpadalsá. 
Þar kemr Glúmr, ok Ingólfr með hest sinn. 
Kálfr kemr þar — hann var vinr Esphol- 
inga. Þar var hestr hans, ok byðr, at nú skulu 
þeir til þrautar leggja hesta-atit. Glúmr kveðr 
Ingólf ráða skulu. Hann lézk ófúss vera, en 
nenti eigi undan at ganga. Eru hestar fram 
leiddir; keyrir Kálfr hest sinn; gengr hestr 
Ingólfs betr í öllum lotum. þá keyrir Kálfr 
stafinn við eyra hesti Ingólfs, svá at hann 
svimrar, ok þegar eftir réð hann á. Glúmr 
gekk þá at ok náisk jafnaðr, ok lýkr svá, at 

hestr Kálfs gekk út. Varð þá óp mikit. Ok a: 
skilnaði laust Kálfr Ingólf með stafnum. 
Standa menn nú á milli. Glúmr mælti: „Gef- 
um engan gaum at slíku — svá lýkr hér 
hverju hestaþingi.“ Már mælti við Ingólt: 
„Svá mun faðir minn ætla, at þér verði engi 
svívirðing at þessu höggi.“ 

14. Þorkell hét maðr, er bjó á Hamri. 
Þangat ferr Ingólfr ok hittir dóttur bónda. 
Hon var frið kona. Faðir hennar hafði vel 
fé; ekki var hann mikilmenni. Þó geymir 
Ingólfr vel umsýslu heima, en smiðar færa 
en var. Már ræddi um við hann um sinn: 
„Nú finn ek, at föður minum mislikar, er þú 
gengr frá húsi.“ Ingólfr svarar vel, en þó 
dregr til sama munar. Már talar til öðru sinni 
ok et þriðja sinn, ok stoðar þó ekki. Þat var 
eitt kveld, er hann kom sið heim ok váru 
menn mettir, þá mælti Glúmr: „Nú skulum 
vér taka oss fulltrúa ok skemtum oss; mun ek 
kjósa fyrst, ok eru þrir minir fulltrúar — einn 
er fésjóðr minn, annarr ex min, þriði stokka- 
búr.“ þá kaus annarr at öðrum. þá mælti 
Glúmr: „Hvern kýss þú, Ingólfr?“ Hanr 
svarar: „Þorkel at Hamri.“ Hann Glúmr 
sprettr upp ok hefir sverðshjöltin fyrir sér, 
ok gekk at honum ok mælti: „Maklegan full- 
trúa kaustu þér.“ Allir sá, at Glúmr var 
reiðr. Hann gekk út ok Ingólfr með hon- 

um. þá mælti Glúmr við Ingólf: „Far þú nú 
til fulltrúa þins, ok seg, at þú hafir vegit 
Hlöðu-Kálf.“ Hann svarar: „Hví muna ek 
þvi ljúga á mik?“ „Svá skaltu gera sem ek 
vil.“ Ok nú gengu þeir báðir saman, ok nú 
vikr hann Glúmr í hlöðu, ok sá þar kálf einn, 
ok höggr í höfuðit ok fær honum sverðit blóð- 
ugt. „Gakk nú suðr yfir ána, ok seg, at þú 
væntir þar at eins trausts, ok sýn honuni 
blóðugt sverðit, at jartegnir sé skýrar.“ 
Hann gerir svá; finnr Þorkel ok sagði hon- 
um tiðendin, at hann mintisk höggs þess, er 
Kálfr laust hann, ok kvaðsk hafa drepit hann 
— „ok leita ek mér hegat til trausts, sem þú 
hefir mælt.“ Hann svarar: „þú ert glópr 
mikill, drepit góðan dreng — ok dragsk út 
sem skjótast; eigi vil ek, at þú sér drepinn 
í húsum minum.“ Hann ferr heim ok kemr 
á fund Glúms, ok spyrr hann: „Hversu gafsk 
nú fulltrúinn?“ Ingólfr svarar: „Eigi gafsk 
vel.“ Glúmr segir: „Reyn þú nú minn full- 
trúa þá“ — ok fylgdi honum í stokkabúr út 
— „vandhæfr muntu verða, ef hann er drep- 
inn Hlöðu-Kálfr.“ Annan dag eftir er sagt vig 
Hlöðu-Kálfs frá Stokkahlöðu. Ok nú segir 
Þorkell, at sá maðr hafði þar komit, er því 
óhappi lýsti á sik; hafa allir þat fyrir satt. 
Líðr nú vetr sá. Glúmr sendir Ingólf norðr 
til Einars Konálssonar, ok fekk honum níu 

hundruð vaðmála ok mælti: „Þú hefir ekki 
kaup haft með mér, ok við fégætni þina þá 
máttu þessu koma þér í gagn. En mál þetta, 
er þér er kent, mun ek annask, ok mun þik 
ekki saka; galt ek þér þat fyrir þrályndi þina. 
Ok ef þú kemr út, máttu min vitja.“ Ingólfr 
mælti: „Þess bið ek, at þú látir eigi gifta konu 
frá mér.“ „því væni ek þér.“ — Hross hans 
váru þar eftir. Einarr Konálsson kom Ing- 
ólfi utan. En Porvaldr bjó mál eftir Kálf tit 
Hegraness-þings, ok horfði til þess, at Ing- 
ólfr mundi verða sekr. Glúmr var ok þar ok 
frændr Ingólfs nökkurir. Þeir hitta Glúm ok 
biðja hann ásjá, ok kváðusk til mundu leggja 
ok bæta fyrir hann. Glúmr svarar: „Ek mun 
á sjá þetta mál fébótalaust.“ þá er dómr fór 
út ok til varna var boðit, þá sagði Glúmr, 
at ónýtt var málit — „hafi þér öðrum manni 
á hendr búit málit en vegit hefir — en viginu 
veld ek.“ Siðan nefnir hann vátta, at ónýtt 
er málit — „en þó at Ingólfr dræpi hlöðu- 
kálf, gaf ek honum enga sök á þvi. Nú mun 
ek bjóða sætt, meir eftir því, sem maðr var 
verðr, en eftir ofsa yðrum Esphælinga.“ Fóru 
menn heim af þingi. — Ingólfr var utan 
þann vetr, ok undi því eigi lengr; verr fé 
sinu ok kaupir góða gripi, ok tjöld þau, er 
góðir gripir váru. Glúmr hafði gefit honum 
feld góðan; þann skifti hann í skarlaz-kyrtil. 

Ok þat sumar, er hann fór utan. kom út sá 
maðr, er Þjóðólfr hét. Móðir hans bjó á Æsu- 
stöðum. Hann ferr til Hamars ok hittir Helgu. 
Einn dag hafði Glúmr riðit upp til Hóla, ok 
er hann reið ofan til Saurbæjar, kom þar í 
móti honum Þjóðólfr. Þá sagði Glúmr: „Um 
kvámur þínar er mér ekki til Hamars, ok 
ætla ek mér at annask um ráð Helgu — en 
ef þú lætr eigi af, mun ek bjóða þér hólm- 
göngu.“ Hann svarar, ok kveðsk ekki mundu 
keppa við Glúm, ok lætr af kvámum. 

15. Nú kemr út Ingólfr ok ferr til þverár, 
ok tekr Glúmr við honum ok bauð með sér 
setugrið. þat þiggr hann. Einn dag mælti 
Ingólir: „Nú vil ek, Glúmr, at þú sjáir yfir 
varning minn.“ Hann gerir svá, ok sýnisk 
honum vel varit vera. þá mælti Ingólfr: „þú 
fekt mér fararefni; nú kalla ek þik eiga þetta 
fé.“ þá segir Glúmr: „þat citt fé hefir þú, 
at ek ætla ekki mér þat.“ „Hér eru þó tjöld, 
er ek hefi keypt til handa þér, þau skaltu 
þiggja, ok hér er einn kyrtill.“ Glúmr svarar: 
„Þiggja skal ek gjafar þinar.“ Einn dag spurði 
Glúmr, hvárt Ingólfr vildi vera heima með 
honum. Ingólfr svarar: „þat er í hugnum, 
at skiljask eigi við þik, ef þess er kostr — 
stóðhross min vil ek þér gefa.“ Glúmr segir: 
„Ek mun þiggja hrossin, en nú skulum vit 
finna Þorkel á Hamri í dag.“ Svá gera þeir. 

Þorkell fagnar vel Glúmi. þá mælti Glúmr: 
„Þú hefir gert sakar við Ingólf, en nú máttu 
bæta þat með þeim hætti, at gifta honum 
dóttur þína. Er hann þess ráðs maklegr, en 
ek mun fé til leggja með honum, ok ek hefi 
hann reynt at góðum dreng — en ef þú gerir 
cigi svá, muntu mis-smíði á sjá.“ Þessu játir 
hann, ok fær Ingólfr þessar konu, ok gerisk 
búmaðr ok nýtr drengr. 

16. Glúmr gifti Þórlaugu dóttur sina Viga- 
Skútu at Myvatni norðr, ok fyrir sakar þeira 
sundrlyndis, þá lét hann hana fara heim til 
Þverár ok lét hana eina. þat líkaði Glúmi 
þungt. Síðan bað hennar Arnórr kerlingarnef, 
ok átti hana. Frá þeim eru komnir göfgir 
menn. Síðan var með þeim Glúmi ok Skútu 
fæð mikil. — Eitt sumar kom einn einhleyp- 
ingr á fund Skútu ok bað sér viðtöku. Hann 
spurði, hvat honum var á höndum. Hann 
lézk vera vigamaðr ok eiga óvært í sinum 
heruðum. Skúta segir: „Eigi veit ek mér 
vanda á við þik — eða hvat viltu til vinna 
ásjá minnar?“ Hann svarar: „Til hvers mælir 
þú?“ Skúta segir: „Þú skalt fara sendiför 
mina til Víga-Glúms ok mæla þessum orðum 
við hann — at þú þykkisk þurftugr, at hann 
sé forstjórnarmaðr þins ráðs. Ek get, at nú 
beri svá til um fund yvkkarn, at. hann sé í 
þingreið. Hann er þrautgóðr, ef menn þurfa 

hans, ok má vera, at hann mæli, at þú farir 
til Þverár ok bíðir hans þar, Þú skalt segja, 
at meir sé þér þröngt, ok þú vildir heldr 
mega tala við hann einn saman; ok með því 
kann vera, at hann leggi nökkur ráð til. Þess 
skaltu beiðask, at hitta hann í Mjaðmárdal, 
er gengr upp frá bænum at Þverá, ok sel hans 
standa í; lát þér þar líka at finna hann at 
ákveðnum degi.“ Þessu játir hann, ok gengr 
nú allt þetta eftir því, sem Skúta setr ráð til. 
Þessi flugumaðr kemr nú aftr til Skútu ok 
sagði honum. Hann segir: „þá hefir þú vel 
leyst þitt erendi, — ok ver nú með mér.“ 
Nú líða stundir. Ok er þar kemr tima, sem 
Glúmr hefir heitit sendimanni, at þeir mundi 
finnask, þá býsk Skúta heiman með þrjá tigu 
manna. Hann riðr norðan ok kemr vestr yfir 
Vöðlaheiði ok á hjalla þann, er heitir Rauða- 
hjalli. Þar stiga þeir af baki. þá mælti Skúta: 
„Hér munu þér eiga dvöl um hrið, en ek mun 
ríða inn með hlíðinni, vita, ef nökkut verði 
til fengjar.“ Hann sér, er hann sokir í dal- 
inn, at maðr reið upp frá Þverá, mikill ok 
í kápu grænni ok kennir, at þar riðr Glúmr. 
Þá steig hann af hestinum. Hann hafði vesl 
yfir sér tvískift, svart ok hvitt. Hann lét hest- 
inn í rjóðrit ok gengr siðan til selsins; ok var 
Glúmr þá kominn í selit. Skúta hafði sverð í 
hendi, þat er Fluga hét, ok hjálm á höfði; 

gengr at selsdurunum ok laust á vegginn, ok 
vikr síðan hjá selinu. Glúmr gengr út, svá 
at hann hafði ekki í hendi; sér engan mann; 
snýr hjá selinu. Komsk þá Skúta í milli hans 
ok selsduranna. þá kennir Glúmr manninr 
ok hopar undan, en árgljúfrin váru nær sel- 
inu. Skúta biðr hann bíða. Hann telr þat jafn- 
legt, ef þeir væri jafnbúnir við. Glúmr hopar 
at gljúfrunum, en Skúta sækir eftir. Glúmr 
steypisk ofan fyrir gljúfrin, en Skúta leitar 
þar ofan, er ganga mátti, ok sér í gljúfrun- 
um, hvar kápuna rak, ok hleypr til ok leggr 


„litil fremd at spilla klæðum manna.“ Skúta 
sér upp ok kennir þar Glúm. — Hann hafði 
raunar vitat, at þar var tó undir, er hann 
fór ofan. — þá mælti Skúta: „Á þat áttu at 
minnask, Glúmr, at nú hefir þú runnit, ok 
beitt eigi Skútu.“ Glúmr segir: „Satt er þat, 
en vilja munda ek þat, at þú rynnir eigi 
skemra áðr sól settisk í kveld.“ þá kvað 
Glúmr þetta: 
(3) Halfs eyris metk hverjan 

hrísrunn fyr á sunnan. 

Vel hafa víðir skógar 

vargi oft of borgit. 

Þar skilr með þeim því sinni. Ferr Glúmr 

heim ok samnar sér liði ok segir, hvert veil- 
ræði fyrir hann var sett; lézk ok vilja, at 

brátt gyldisk. Hann fær á skamri stundu sex 
tigu manna. Ríða upp í dalinn. Skúta gekk til 
hests síns, þá er þeir Glúmr skildu, ok reið 
með hlíðinni, ok sér nú manna-reiðina ok veit, 
at þat má honum eigi endask at finna þá; 
leitar sér ráðs — brýtr spjótit af skafti ok 
hefir fyrir staf, tekr af söðulinn ok riðr ber- 
bakt; snýr veslinu; ríðr at sauðum ok cpir 
hátt. Þeir koma eftir ok spyrja, ef hann sæi 
nökkurn mann ríða um leitit fram með 
vápnum, skörulegan. Hann kveðsk sét hafa. 
Þeir spurðu: „Hvat heitir þú?“ Hann svarar: 
„Ek heiti Margr í Mývatnshverfi, en Fár í 
Fiskilokjarhverfi.“ Þeir segja: „Skætingu ok 
spotti viltu svara oss.“ Hann lézk eigi sann- 
ara kunna at segja, ok skilr með þeim. Ok 
þegar er þeir váru skildir, tók hann vápn sin 
ok söðulreiði, reið hvatlega til manna sinna. 
Þeir finna Glúm ok sögðu, at þeir fundu 
mann, er þeim svaraði spotti einu ok sögðu, 
hvat er hann nefndisk. „Nú hefir orðit ráð- 
fátt,“ segir Glúmr, „þar hafi þér Skútu fund- 
it, eða hvat mátti hann sannara segja, þvi 
at í Myvatnshverfi er margr hellisskúti, en 
í Eyjafirði í Fiskilækjarhverfi hittir engi 
skúta, ok hefir nú nær haft með oss — ok 
eftir skulum vér enn riða.“ Koma at hjall- 
anum, ok eru þeir þar fyrir. En þar er ein- 
stigi at, ok er þar betra at verja með þrjá 

tigu manna, en sækja at með sex tigu. þá 
mælti Skúta: „Kostgæft hefir þú nú mjök at 
sækja eftir mér; má nú vera, at þú þykkisk 
þess eiga í at hefnask fyrir undanhaldit, ok 
gott áræði bartu til at hlaupa í gilit; ekki 
vartu þá ófóthvatr.“ Glúmr segir: „Satt var 
þat, kunnir þú ok hræddr at verða, þá er 
þá lézk vera sauðreki þeira Eyfirðinga ok 
leyndir vápnum þinum, en þú brautt sum, — 
ætla ek, at eigi rynnir þú skemri leið en ek.“ 
„Hversu sem hér til hefir farit, þá sæk nú 
með hálfu fleira lið.“ Glúmr svarar: „Ek 
ætla, at nú munim vit skilja at sinni; verðr 
nú virt sem má í hvárn stað.“ — Skúta riðr 
nú norðr, en Glúmr heim til Þverár. 

17. þá er Þórir andaðisk, gerði Þórarinn 
bú fyrir norðan Espihól ok bjó þar. Glúmr 
gat börn við konu sinni. Hét Már son hans, 
sem (fyrr) var getit; annarr Vigfúss. Váru 
báðir efnilegir ok all-ólikir. Már var hljóðr 
ok spakr, en Vigfúss hávaðamaðr mikill, 
ójafnaðarmaðr, rammr at afli ok fullhugi. 
Sá maðr var með Glúmi, er Hallvarðr hét, laus- 
ingi hans ok fóstri Vigfúss. Hann rakaði sam. 
an fé — refjusamr í fjárreiðum. Hann hand- 
salaði Vigfúsi fé sitt. Ekki var hann orðsæll. 
Hann gerði bú á boe þeim, er at Tjörn heitir, 
uppi í Eyjafjarðardal, ok batnuðu ekki vin- 
sældir hans við þat; ok var svá mjök hendi- 

samr í afréttum. En Vigfúss var farmaðr 
mikill. — Sá maðr bjó á Jórunnarstöðum, er 
Halli hét, ok var kallaðr Halli enn hviti; hann 
var Þorbjarnarson, Móðir hans hét Vigdis; 
hon var dóttir Auðunar rotins. Hann hafði 
fóstrat Einar Eyjólfsson, er þá var kominn 
bygðum í Saurbæ. Halli var sjónlauss. Hann 
var við öll sáttmál riðinn í heraði, því at 
hann var bæði vitr ok réttdææmr. Hans synir 
váru þeir Ormr ok Brúsi skáld, ok bjuggu 
þeir í Torfufelli, en Bárðr bjó á Skáldsstöð- 
um. Hann var hávaðamaðr ok ójafnaðarmaðr 
mikill, ok vigr hverjum manni betr; örmál- 
ugr ok ákastasamr. Hann átti Unu Oddkels- 
dóttur ór Þjórsárdal. Haust eitt hurfu Halla 
enum hvita ór afrétt tíu eða tólf geldingar, 
ok fundusk eigi. Ok er þeir Bárðr feðgar 
fundusk, spurði Halli, hvat hann ætlaði af 
geldingum hans orðit. Bárðr svarar: „Ekki 
undrumsk ek þó at sauðir hverfi, er þjófar 
sitja í næsta húsi, síðan er Hallvarðr kom 
hingat í sveit.“ Halli segir: „Þat vil ek, at 
þú búir mál til á hendr honum ok stefnir 
honum um stuld, ok get ek, at Glúmr beri 
eigi af honum tólftarkviðinn, ef ek læt búa 
þjófsök á hendr honum.“ Bárðr svarar: „„Tor- 
sótt mun at sækja tólftarkviðinn at þeim 
feðgum.“ 

18. Nú byr Bárðr mál til. Ok er Vigfúss 

veit þat, segir hann föður sinum, at eigi mun 
honum hugna, at menn búa þjófsök á hönd 
fóstra hans. Glúmr svarar: „„Veiztu, at hann er 
ótrúr ok mun óvinsælt verða málit, at bera af 
honum kviðinn.“ Vigfúss segir: „Um stærra 
vilda ek at þá væri at mæla.“ Glúmr svarar: 
„Betra þykkir mér at gjalda fyrir hann, ok 
fari hann hingat ok bregði búi, heldr en leggja 
fyrir slíkan mann virðing mina.“ — Nú koma 
menn til þings ok málit í dóm, ok á Glúmr 
at bera tólftarkvið. þá varð Vigfúss varr við, 
at hann ætlaði á at bera kviðinn, ok gekk at 
dóminum ok kveðsk vilja mundu, ef fóstri 
hans yrði sekr, at Glúmi þætti þat alkeypt. 
Ok varð svá, at Glúmr ónýtti málit, ok berr 
af honum kviðinn — ok fekk af óvirðing. 
En er þaðan leið vetr eða tveir, þá hvarf 
Halla túngöltr svá feitr, at trautt mátti rísa. 
þá kom Bárðr um dag ok spurði, ef galti væri 
drepinn. Halli sagði horfinn vera. Bárðr svar- 
ar: „Hann mun farinn at leita sauða þeira, 
er stolit var et fyrra haust.“ Hann segir: 
„Þess get ek, at eina leið hafi farit — muntu 
stefna vilja Hallvarði?“ Bárðr svarar: „Svá 
skal vera, því at nú mun Glúmr eigi af hon- 
um bera kviðinn, því at Vigfúss olli þá, er 
af var borinn, en nú er hann eigi hér á landi.“ 
Bárðr tekr málit ok ferr í stefnuför. Ok er 
hann finnr Hallvarð, hefir hann skjót mála- 

lok, höggr af honum höfuð; sagði siðan föð- 
ur sinum. Hann lét illa yfir, ok ferr þegar 
á fund Glúms ok sagði honum atburðinn; 
ok býðr honum eindæmi. Glúmr þiggr þat, 
gerir líitit fé, en lét gjalda fyrir göltinn ok 
sauðina; ok mælisk þat vel fyrir. En er Vig- 
fúss kom út, varð hann illa við dráp Hall- 
varðs. Glúmr segir: „Eigi skal hlýða at bregða 
þessi sætt, er nú er ger.“ Nú áttusk þeir ekki 
við, þó at þeir fyndisk, Bárðr ok Vigfúss. 
— Ánnat sumar var stofnat hestaþing, þat 
er öllum hestum skal etja, þeim er til váru 
í heraðinu, ok skyldu þeir í mót ór enum 
efra hrepp ok enum neðra, ok skyldu sinn 
mann hvárir til taka, ok kveða at, hvárir betr 
hefði; ok skulu þeira atkvæði standa, er til 
váru kosnir. Ofan ór hrepp var Bárðr til 
kosinn, en ór neðra hrepp Vigfúss Glúmsson. 
Var þar fjöldi hesta ok góð skemtan, ok mjök 
jamvigi; ok váru mörg hestavig senn um 
daginn. En svá lauk, at jammargir höfðu vel 
bitizk ok jammargir runnit, ok urðu þeir á 
þat sáttir, at Jamvígi væri. En þá lézk Vigfúss 
eiga hest, er eigi var att — „ok er sá beztr 
þeira, er hér hafa í dag komit; leiði þér þar 
i mót nökkurn.“ Bárðr svarar: „Vándr lizk 
oss sjá; munum vér engan þar mót láta, ok 
köllum þó jamvigi.“ Vigfúss segir: „Skortir 
yðr þá, ok muntu eigi þat vilja, at mælt sé, 
4* 

at þér hafið eigi við.“ „Vel hefir þú einurð 
haldit hér til, en nú skýjar á heldr, ok finsk 
nú þat á, at þú munt oftar hafa staðit nær 
búrhillum ok ráðit um matargerð með móður 
þinni, en gengit at hestavigum; ok er þann veg 
litt skegg þitt eigi siðr.“ Vigfúss hló at ok 
margir aðrir, Kemr húskarl Halla heim, ok 
spurði hann at hestaþinginu. Húskarlinn svar- 
ar: „Jamvígi þótti þeim.“ Halli spurði: „Urðu 
þeir ásáttir, Bárðr ok Vigfúss?“ Hann svar- 
ar: „Víst vel — þó mælti Bárðr eitt orð við 
Vigfús.“ Hann spurði: „Hvert var þat?“ Hann 
segir. Halli mælti: „Þat er ills efni.“ Hús- 
karlinn segir: „Hló Vigfúss at.“ Halli svarar: 
„Þat er vani þeira feðga at hlæja, þá er vig- 
hugr er á þeim.“ — Finnask þeir feðgar, Halli 
ok Bárðr, ok spyrr Halli, hví honum yrði þat 
fyrir at mæla svá ferlegt — „ok uggir mik, 
at dragi til mikillar ógiftu. Mun þat eitt ráð, 
at þú farir utan ok sækir þér húsavið, ok ver 
utan þrjá vetr, ella muntu feigr.“ Bárðr segir: 
„Ekki lag væri at, ef þú værir eigi ragr; slikt 
gerir ellin, at þú hræðisk um sonu þina.“ 
Halli svarar: „Þótt þú sér hetja mikil, mun 
þér torsótt at halda þik í heraðinu.“ — Hann 
gerir eftir ráðum föður sins, ok ferr utan. 
— Siðan kaupir Halli at einum einhleypingi 
at fara í Skagafjörð, eða vestr þaðan, ok segja, 
at Bárðr færi af því utan, ok treystisk eigi 


VÍGA-GLÚMS SAGA 53 


öðru fyrir þeim feðgum, en fara utan fyrir 
eitt orð — „ok engi þorir þeim í mót at gera 
í heraðinu.“ Hann gerði sem Halli bað. Þetta 
bragð var til þess gert, at frændr Bárðar sæti 
í friði fyrir hans sakar. — Bárðr var einn 
vetr utan, ok kom þá út til bús síns. 

19. Halli hafði varðveitt bú Bárðar, með- 
„ an hann var utan, ok hafði látit höggva í 
skógi timbr í Mjaðmárdal, er Bárðr átti. 
Hann hafði ok út mikla viðu. Hann var stund- 
um at búi sínu, stundum með feðr sinum. 
Bárðr segir, at hann vill sækja timbr sitt. 
Halli svarar: „þat vilda ek, at þú færir eigi 
sjálfr, ok mun þeim eigi gott at trúa feðg- 
um.“ Bárðr segir, at menn mundu ekki verða 
varir við ferð þeira. Hann fór ok húskarl 
- með honum at sækja timbrit, ok höfðu fjölda 
hrossa. En Una kona hans hafði farit í Viði- 
nes til Oddkötlu systur sinnar, ok kom Bárðr 
þar, ok bauð Hlenni honum at fá mann annan 
í skóginn, en hann biði þar — þótti þat meiri 
varúð. Hann kvað þat eigi þurfa. Þær systr 
leiða hann ór garði; en er þær hurfu aftr, 
leit Una aftr um öxl eftir honum ok fell í 
óvit. En er hon vitkaðisk spurði systir henn- 
ar, hvat hon hafði sét. „Ek sá dauða menn 
ganga á mót honum Bárði, ok mun hann 
Íeigr vera, ok munu vit eigi sjásk siðan.“ 
Nú fara þeir Bárðr, ok leggr þoku yfir, er þeir 

koma á skóginn; ok binda þeir drögur ok 
hefta hross. Um morgininn snemma var 
smalamaðr á fótum at Þverá. þat var oft, at 
Vigfúss hitti smalamann ok spurði tiðenda 
— ok svá var þenna morgin — ok mælti: 
„Undarlegt er þat, at þú finnr jafnan fé í 
slíku myrkri; aldri munda ek fé finna í slík- 
um myrkva.“ Hann svarar: „Litit varð mér 
fyrir at hitta féit; meira varð þeim fyrir at 
finna hrossin í morgin, er ek sá í skóginum, 
ok stóðu nær hjá þeim sjálfum, ok létu þeir 
þó vænt yfir sér, ok var annarr í grænum 
kyrtli ok hafði skjöld á hlið.“ Vigfúss spyrr, 
ef hann kendi manninn. Hann kveðsk ætla, 
at Bárðr væri — „því at hann á skóginn, er 
þeir váru í.“ Vigfúss mælti: „Scæk þú hesta 
mina þrjá.“ Austmenn váru þar tveir á vist; 
þá bað Vigfúss riða með sér, ok kveðsk mundu 
ríða til laugar. Hann stefnir suðr ór garði 
um Laugardal. þá mæltu austmenn: „Hvert 
viltu nú riða?“ Hann svarar: „Ríða at erend- 
um minum fyrst“ — ok reið sýnu fyrr en 
þeir; ok fóru fyrir ofan bæi suðr, þar til er 
þeir sá Bárð fara ór skóginum með dragna- 
hrossin. Húskarl Bárðar sá eftirreiðina ok 
mælti: „Hart riða þessir eftir,“ segir hann. 
„Hver tiðendi eru þat?“ segir Bárðr. Hann 
svarar: „Þar er Vigfúss, ok vilda ek, at vit 
riðim undan, ok er nú svívirðingarlaust, með- 

an vit vitum eigi, hvat þeir vilja.“ Bárðr 
segir: „Eigi mun Vigfúss ráða á mik við 
þriðja mann, ef þú ert eigi með mér.“ Hann 
svarar: „Fúsari em ek at fara með hestana, 
en þú ríðir í Viðines; er þat eigi ámælisvert, 
er þú riðr þangat er þú átt erendi, enda veiztu 
eigi vist þeira erendi, er eftir riða; en Hlenni 
mælti, at þú skyldir eigi trúa þeim.“ Bárðr 
segir: „Þú skalt riða fyrir, ok gera menn vara 
við, ef för mín verðr seinni, en líkendi sé á, 
því at ekki mun skjótt um skifta með okkr 
Vigfúsi, ef vit skulum tveir á sjásk, en hann 
er betri drengr, en hann muni með þriðja 
mann at mér ganga. En ef vit erum tveir, 
en þeir þrir, þá munu þeir njóta liðsmunar.“ 
Nú gerði hann sem Bárðr mælti, en Bárðr 
leysti skjöld sinn ok bjósk við sem honum þótti 
vænst. Ok er þeir fundusk, þá spyrr Bárðr, 
hvert erendi þeira væri. Vigfúss sagði, at 
þeir myndi eigi báðir af þeim fundi fara 
lífs. En Bárðr kveðsk búinn þess, ef þeir 
skyldu tveir við leikask — „en þat er engi 
vaskleikr, at þrir gangi at einum.“ þá mæltu 
austmenn, at þeir mundu heima hafa setit, 
ef þeir vissi erendit, en létusk þó ekki lið 
veita mega, ef menn kæmi eigi til fulltings 
við Bárð, er förunautr hans hleypti í brott. 
Vigfúss bað þá sjá fyrst, hversu færi. Siðan 
börðusk þeir langa hrið, ok varð hvárrgi sárr; 

en Vigfúsi horfði því óvænna, at hann varð 
at hopa í hverju sinni, áðr hann næði högg- 
færi. Bárðr hafði sverð ok varði sik ágæta 
vel, ok varð ekki sárr. Austmönnum sýnisk 
ófarnaðr mikill, ef Vigfúss er at jörðu lagðr, 
en þeir standi hjá, en menn komi til fulltings 
við Bárð. þá hlaupa þeir at Bárði ok drepa 
hann, ok var hann örendr, er þeir Hlenni 
kómu. En þeir Vigfúss riðu heim; ok lét 
Glúmr illa yfir verkinu ok kveðr mikinp 
vanda hafa aukizk í heraðinu. Halli ferr á 
fund fóstra sins, Einars í Saurbæ. ok biðr 
hann taka við málinu. Hann lézk þess skyldr 
at mæla eftir frænda sinn ok fóstbróður sinn. 
Riða síðan á fund Þórarins ok biðja hann lið- 
veizlu. Þórarinn segir, at hann veit eigi vánir 
þess manns, at hann vili heldr við eiga, ok 
bundu sitt vinfengi með særum, þetta mál ok 
hvert annat. Fóru mál til þings, ok var leitat 
um sættir. En þar var svá þungt fyrir, at engi 
váru völ á þvi, því at í móti váru lögvitrir 
menn ok hugdjarfir, Möðrvellingar ok Esp- 
hælingar. Lauk þessu máli svá, at austmenn 
urðu sekir, ok var gefit fé til farningar Vig- 
fúsi, ok skyldi þrjú sumur leita við utanför 
ok hafa þrjú heimili á hverjum missarum 
— ok var hann þá fjörbaugsmaðr. En hann 
mátti eigi heima vera fyrir helgi staðarins; 
ok var hann at Uppsölum löngum, ok ætlaðu, 

at hann mundi vera í öðrum fjórðungum 
landsins, ok vildi hann eigi utan fara á því 
meli. Varð hann þá alsekr, ok helt Glúmr 
hann á laun. En því skyldu eigi sekir menn 
þar vera, at Freyr leyfði eigi, er hof þat átti, 
er þar var. — Fór því fram sex vetr. 

20. Nú er þar til máls at taka, er þeir 
vaxa upp fóstbræðr, Arngrimr ok Steinólfr. 
En þá er Þorgrimr andaðisk í Möðrufelli, 
fór Arngrimr til bús sins ok Steinólfr með 
honum, ok var þá svá ástúðigt með þeim, sem 
þá er bazt hafði verit. Arngrimr kvángaðisk 
ok átti Þórdísi Bjarnardóttur, systur Arnórs 
kerlingarnefs. Steinólfr var í kaupförum, en 
var með Árngrími, er hann var út hér. þat 
var eitt sumar, er hann kom út í Eyjafirði, 
at Arngrimr bauð honum eigi til sín ok mælti 
ekki við hann, þótt þeir sæisk, ok fann þat 
til saka, at hann hefði fleira talat við Þórdisi 
konu hans, en skaplegt væri. En þat er flestra 
manna sögn, at lítt væri til haft eða ekki. 
þá bauð Glúmr honum til sín; ok var svá 
nökkur missari, at hann var með honum, 
at hann var út hér, ok var ástúðigt í frænd- 
semi þeira. Steinólfr var atgervimaðr mikill. 
Eitt sumar bauð Glúmr honum eigi til sín, 
ok kvaðsk vilja, at hann væri at Uppsölum 
með feðr sinum, — „en því býð ek þér eigi, 
at mér þykkja eigi góðar húsgöngur; en ef 

þú ert með feðr þinum, þá muntu hingat 
ganga til Þverár „ok verð ek þá feginn er 
vit finnumsk.“ Nú ferr því fram nökkura 
vetr, at Vigfúss var at Uppsölum með Arn- 
óri rauðkinn, þá er hann var í sekt, enda 
var Steinólfr þar. — Eitt haust gifti dóttur 
sína búandi í Öxnafelli, ok bauð til öllum bú- 
öndum þeim, er mestháttar váru í Eyjafirði. 
Steinólfi var ok boðit. Hann kom til Þverár, 
ok vildi fara með Glúmi. Hann lézk eigi 
mundu fara. Steinólfr mælti: „Þat þykki mér 
at, er þú ert lausmáll.“ Glúmr svarar: „Minna 
mein mun at lausmælgi minni, en at óvar- 
leik þinum, ok kem ek þar eigi; — mikit 
ráð,“ segir Glúmr, „einum búanda, at kalla 
til sín svá marga stóreflismenn, ok fylgi 
þvi engi slægð. Er mér á grunr, hvat undir 
byr þessu boði; eigi tekr búandi þetta af sjálf- 
um sér, ok betr þykki mér, at mínir vinir fari 
eigi.“ Fór Steinólfr til boðsins ok þeir er 
boðit var, utan Glúmr. Þeim var tíðrætt Ein- 
ari Eyjólfssyni ok Þorvaldi ok Arn grími. 
Þann dag, er menn skyldu á brott ríða, þá 
talaði Einarr langt erendi um heraðsstjór. 
ok kvað hæfa jafnan, at fjölmenni kæmi 
saman, at nökkut væri þat mælt, er þá væri 
mest nauðsyn til, ok þá væri betr en áðr 
— „hefir lengi ófriðr á legit með ofrkapps- 
mönnum; en min orð koma þar til, er þeir 

frændr eru, Arngrimr ok Steinólfr. Fæð hef- 
ir verit á með þeim; en vér hyggjum, at lygi 
hafi verit ok óvina mál. Nú vill Arngrímr 
bjóða Steinólfi til sín ok gera för hans sæmi- 
lega, ef hann vill þiggja — ok leggið niðr 
óvingan.“ Steinólfr kveðsk þat vilja gjarna; 
létzk enga sök vita sér á hendr; kveðsk Arn- 
grimi mest manna unna. Siðan fór hverr til 
sins heimilis; en Steinólfr fór með Arngrími, 
ok var hann þar nökkurar nætr við mikla 
sæmd. 

21. Einn dag spurði Arngrimr Steinólt, 
ef hann vildi fara með honum á Grund ofan 
til skytnings ok vera þar nætr tvær eða þrjár. 
Hann svarar: „Ek mun heima vera meðan, 
en fara í annat sinn, er þú ert heima.“ Arn- 
grimr lézk vilja, at hann biði hans heima, 
ef hann vill eigi með honum fara. Nú fór 
Arngrimr á Grund, en Steinólfr var eftir í 
Möðrufelli um nótt. En um morgininn sat 
Steinólfr við eld ok hafði smíð nökkura fyr- 
ir hendi; var þat buðkr nökkurr, er hús- 
freyja átti. Í þat mund kom Arngrímr heim, 
ok Þorvaldr krókr með honum. Ok er þeir 
kómu í eldahúsit, laut Steinólfr niðr. þá 
höggr Arngrimr til hans í höfuðit, svá at 
hann fekk bana þegar. þá gekk húsfrúin 
hjá honum ok mælti: „Högg þú manna arm- 
astr; þetta eru ráð þér vitrari manna, — en 

frá þessum degi skal ek aldri þin kona vera.“ 
Ferr hon nú til Arnórs kerlingarnefs, ok korn 
aldri í sama sæng Arngrími, ok mælti, áðr 
hon reið á brott: „Þat mun til bóta, at þú 
munt, Árngrimr, fá lifdaga eiga, þvi at þeir 
munu verri, er síðar koma yfir þik.“ — Ok 
átti hana síðan Ásgrimr Elliða-Grimsson. — 
þeir Arngrímr riðu til Espihóls, ok sögðu 
Þórarni þessi tiðendi ok báðu hann ásjá; ok 
létusk hvárki til hafa vitsmuni né vinsæld 
at sitja fyrir Glúmi. En Þórarinn var bæði 
vitr ok vinsæll. Hann svarar, kvaðsk verk- 
it lítask illa ok lézk ugga, at illt mundi af 
standa. Þorvaldr lét ekki tjóa at sakask um 
verkit, ok lézk hyggja, at brátt mundi hann 
eiga um meiri vandræði at fæta, ef hann 
veitti þeim enga ásjá; létu vera mega, at 
fengisk fulltingsmenn, ef hann legði sin orð 
til. Þórarinn svarar: „þat er mitt ráð, at 
þit flytið hingat búin bæði, af Grund ok 
Möðrufelli, ok söfnum at oss mönnum sem 
tiðast, ok komum saman búum várum, áðr 
Glúmr verði varr við.“ Þeir gera svá, áðr 
Glúmr spyri þetta. Ok er hann fregnar, safn- 
ar hann liði; fara at þeim þegar; en engi 
urðu föng á, því at Esphælingar urðu fjöl- 
mennri. Ok sátu um vetrinn um kyrt. En 
Glúmr varð aldri á þeim vetri unninn. 
Hann var svá varr um sik, at hann hittisk 

aldni í þeiri rekkju, sem honum var búin. 
Oft svaf hann litit um nætr, ok gengu þeir 
Már ok ræddu um málaferli, Eina nótt 
spurði Már, hversu hann hefði sofit. Glúmr 
kvað vísu: 


(4) Eigi sofnak, Ófnir 
ýseims, í bæ þeima 
(munat eldviðum öldu 
auðbætt við mik) sætan, 
áðr grindlogi Göndlar 
gellr í hattar felli 
(oft vák mann of minna) 
meir nökkurum þeira. 


„Nú skal segja þér draum minn. Ek hugð- 
umsk ganga hér ór garði einnsaman ok 
slyppr, en mér þótti Þórarinn ganga at móti 
mér, ok hafa harðstein mikinn í hendi; ok 
þóttumsk ek vanbúinn við fundi okkrum. 
Ok er ek hugðak at, sá ek annan harðstein 
hjá mér, ok réðumsk ek í mót. Ok er við 
fundumsk, þá vildi hvárr ljósta annan; en 
steinarnir kómu saman, ok varð af brestr 
hár.“ Már spyrr: „Hvárt þótti þér heita mega 
hybýlabrestr?“ Glúmr svarar: „Meiri var enn 
svá.“ „Þótti þér heita mega heraðsbrestr?“ 
Glúmr svarar: „Vel er þvi til jafnat, því at 
ek þóttumsk vita, at heyrði um allt heraðit. 
Ok er ek vaknaða, kvað ek visu: 

(5) Harðsteini lét húna 
harðgeðr lima fjarðar 
(þat sák) dóms (í draumi) 
dyn-Njarðr mik of barðan, 
en þrádráttar þóttumk 
þjósti keyrðr of ljósta 
sævar-hrafns í svefni 
snarr beinanda steini.“ 


Már kvað þat líklegt, at sannask mundi 
fornkveðit mál, — „at hvárr ykkarr mun 
ljósta annan illum steini áðr létti.“ Glúmr 
svarar: „Eigi er óvænt, at slíkt sé — berr 
nú mart fyrir—er enn annarr draumr at segja 
þér. Ek þóttumsk úti staddr, ok sá ek kon- 
ur tvær. þær höfðu trog í milli sin, ok námu 
þær staðar á Hrisateigi ok jósu blóði um her- 
aðit allt. Ok vaknaða ek síðan, ok hygg ek 
fyrir tiðendum vera“ — ok kvað visu: 


(6) Menstiklir sá mikla, 
mun sverðabrak verða, 
komin es grára geira, 
goðreið of tröð, kveðja; 
þars ásynjur jósu 
eggmóts of för seggja 
(valir fagna þvi) vegna 
vigmóðar fram blóði. 


Þann morgin fór Már í Möðrufell með 
átján manna at stefna Arngrími um vigit, 
en Glúmr var heima við sétta mann ok bað 
þá skjótt heim koma. Jöðurr var heima hjá 

Glúmi ok Eyjólfr, sonr Þorleifs ens háva, 
Þorvaldr tasaldi, systurson Glúms, ok þræl- 
ar tveir. 

"22. Helga systir Glúms, er átt hafði Stein- 
grimr í Sigluvík, var þá komin á Laugaland. 
Hon var móðir Þorvalds tasalda, ok var hann 
þá átján vetra. — Þorvarð r hét maðr Örn- 
ólfs son ok sonr Yngvildar, er kölluð var 
allra-systir. Hann bjó í Kristnesi. Guðbrandr 
hét sonr hans, tólf vetra gamall. þorvarðr 
var vitr maðr ok var þá gamall; meðallagi 
góðgjarn. Hann var snemma á fótum þann 
morgin, ok bað sveininn taka hesta, ok riða 
síðan til Þverár. Ok er þeir kómu þar, var 
Már nýfarinn á brott. Glúmr fagnar vel Þor- 
varði. Hann spyrr, hvárt nökkut væri leitat 
um sáttir milli manna. Glúmr kvað ekki þat 
vera. Þorvarðr segir: „Er til búit málit?“ 
Glúmr kvað þat eigi vera. „Slikr dagr væri 
vel til fallinn; þoka er mikil, ok mun eigi 
verða vart við, ef menn fara hljóðlega.“ Sið- 
an segir Glúmr, hvar þá var komit, ok seg- 
ir, at sex menn einir váru heima. Þorvarðr 
svarar: „Heldr ertu fámennr; en þetta ráð 
mun þó duga, er þú hefir haft.“ Nú riðr Þor- 
varðr til Espihóls, ok váru menn eigi upp 
risnir, er þeir kómu þar. Hann hitti Þórar- 
in ok spyrr: „Hverja meðferð ætli þér at 
hafa, skulu þér nökkura sætt bjóða Glúmi 

um vigsmálit?“ Þórarinn svarar: „Vant ætlu 
vér þat, at bjóða Glúmi sætt.“ Þorvarðr seg- 
ir: „Hvárt er til búit vigsmálit?“ Þórarinn 
svarar: „Ekki hefi ek til spurt, eða hvat veiztu 
af?“ Hann segir: „Már fór í morgin með 
átjártda mann í mála-tilbúnað, en Glúmr sat 
við sétta mann heima, ok væri nú fullgóð 
föng á at rétta hlut sinn; ok því teksk yðr 
líti, at þér gerið eigi slíkt hvatræði sem 
Glúmr.“ Þórarinn svarar: „Ekki nenni ek 
at búa tyllisakar hér í móti.“ Þorvarðr seg- 
ir: „Á þat er at lita, hvárt nökkur var sök- 
in eða engi, áðr Steinólfr var drepinn — hef- 
ir hann eigi fíflt konu hans? — víst ætla ek, 
at slik mál þykki eigi engis verð.“ Þórar- 
inn svarar: „illt þykki mér með slíku máli 
at fara.“ Hann segir: „Hvat er slíkt at tala? 
kom Glúmi fyrir nökkut, er hann óhelgaði 
Sigmund mág yðvarn — ok er nú ok ein- 
sætt at láta eigi svá auvirðask.“ Þórarinn 
segir: „Eigi munda ek vita, nema þat væri 
ráð.“ Siðan stóðu menn upp, ok eggjar Þor- 
valdr krókr at riða til Uppsala ok stefna 
Steinólfi til óhelgi. Þórarinn svarar: „Eigi 
er þat ráðlegt, en þat munu vér þó gera.“ 
þeir urðu saman fimtán; sjau eru nefndir, 
Þórarinn ok Þorvaldr krókr, Ketill sonr hans, 
Arngrímr ok Eysteinn berserkr, ok Þórðr 
Hrafnsson, er bjó at Stokkahlöðu ok átti Vig- 

dísi Þórisdóttur, er Sigmundr hafði átt fyrr, 
Eyvindr austmaðr; hann var vistum með 
Þórði. Nú fóru þeir til Uppsala, en Þorvarðr 
fór á Öngulsstaði — þar bjó góðr búandi, 
Halli enn digri — en sendi son sinn til Þver- 
ár ok bað segja Glúmi fyrirætlan þeira Esp- 
hælinga, — „en rið til móts við mik sið- 
an hvatlega.“ En er Þorvarðr kom á Öng- 
ulsstaði, þá spurði Halli, hvat hann segði tið- 
enda. „Ekki enna,“ sagði hann. Siðan sagði 
hann Halla, hvar þá var komit. En Halli 
þóttisk sjá at glikendum, at hann mundi þessu 
öllu á leið hafa komit; sagði, at slikir menn 
væri til mikils ófarnaðar, at hann vildi, at 
allir ætti illt saman, — „ok væri þat mak- 
legt, at þú værir drepinn.“ Halli fór skyndi- 
lega með alla sina menn, þá er hann fekk, 
karla ok konur, ok vildi ganga milli manna, 
ef þyrfti. — Guðbrandr kom til Þverár, ok 
sagði, at faðir hans hafði hann þangat sent, 
sagði honum tíðendin, — „ok lézk hann vera 
þess skyldr, at segja þér þat, er þik varðar, 
at Esphælingar ætla at stefna Steinólfi til 
óhelgi.“ Glúmr segir: „Hví kom faðir þinn 
eigi sjálfr?“ Hann svarar: „Ek kalla allt eitt, 
hvárr okkarr sem fór.“ Glúmr segir: „Vel 
hefir faðir þinn gert, er hann sendi þik hing- 
al, ef vér þyrftim manna við.“ Hann tók 
eveininn af baki ok fjötraði hest hans. þá 
ð 

mælti Guðbrandr: „þat mælti faðir minn, 
at ek skylda skynda heim.“ Glúmr svarar: 
„Ekki er þat, heldr vill faðir þinn, at þú 
sýnir vaskleik þinn í dag.“ — Nú tekr þor- 
 varðr til orða: „Seinn er Guðbrandr sonr 
minn.“ Halli segir: „Hvert fór hann?“ Þor- 
varðr svarar: „Ek senda hann til Þverár.“ 
Hall segir: „þat er vel, at þú hittir fyrir 
nökkura brögðótta, ok er þetta hæfilegt.“ 
Esphælingar riðu yfir ána; sá Glúmr för 
Feira, ok ætluðu yfir at Kvarnárvaði. þá 
mælti Glúmr, at Már væri heldr til seinn. 
Síðan rann Glúmr ór garði eftir þeim, ok 
þeir með honum, sem til váru: — sex karl- 
ar með Guðbrandi. Glúmr hafði skjöld sinn 
ok höggspjót, gyrðr sverði, rennr á leiðina 
fyrir þá ok menn hans eftir honum. Ok er 
Þórarinn sá ferð hans, biðr hann, at þeir riði 
leið sina, ok hvárki skjótara né seinna, — 
„ok má oss eigi um þat hallmæla.“ Þórðr 
Hrafnsson spurði Þórarin, hvárt þeir skyldi 
eltask láta með fimtánda mann undan Glúmi, 
— „þótt hann sé með sétta mann.“ Þórar- 
inn svarar: „Riðum, því at Glúmr vill 
dvelja oss ok bíða svá sinna manna.“ Þórðr 
segir: „þvi er eigi kynlegt, at vér berim oft 
lágan hlut fyrir Glúmi, þá er hann stendr 
jafnt at vigi sem þér, þar sem þér þorið nú 
eigi at bíða hans, er hann hefir fá menn, 

enda skal hann eigi mik elta“ — ok steig 
af baki. Eysteinn berserkr segir, at hann vill 
eigi undan riða, — „ok kalli þeir, at þeir 
elti oss.“ Þórarinn segir: „þat sýnisk mér 
óráðlegt.“ En er Glúmr sá, at þeir fóru eigi, 
þá fór hann seinna, ok kastaði orðum á Þór- 
arin, ok spurði, hvert erendi þeira væri til 
Uppsala. Þórarinn segir, at þeir höfðu stefnt 
Steinólfi til óhelgi. þá mælti Glúmr: „Er 
eigi þvi mjök til kapps haldit, skulu eigi 
boð koma fyrir, ok mættim vér ræða um 
nökkut, at málit gengisk?“ Þórarinn sá, at 
Glúmr vildi dvelja þá, ok bað menn riða, 
ok þeir gerðu svá. Glúmr spurði: „Við hokið 
þér?“ En þeir fóru undan, ok því seinna, sem 
þeir fóru, þvi seinna fór Glúmr ok beið 
manna sinna, ok mælti: „Eigi mun vinsælt 
verða málit, ef þér hafið lognar sakar uppi, 
— ok verðr þá svivirðing i.“ „Ekki mun nú 
farit at þvi; erfitt verðr við þik at eiga.“ 
Glúmr komsk hjá þeim fram, ok talar svá 
við þá, en þeir riðu, ok dvaldi svá. En er 
hann sá, at ekki mátti dvelja þá, en veit 
ván sinna manna, þá skaut hann spjóti fil 
Arngrims, ok kom í gegnum báða söðulbog- 
ana ok lærit, ok var Arngrímr illa vigr um 
daginn. Siðan hljóp Eysteinn fyrstr manna 
at Glúmi, en Þorvaldr tasaldi í mót honum, 
ok lékusk þeir tveir við ok þóttusk þeir bazt 
5* 

hafa, er first váru þeira samgangi, ok var 
hvárrtveggi þeira fullhugi ok rammr at afli; 
veitti stór högg ok mörg hvárr þeira öðrum. 
Þorvaldr krókr sótti fast at Glúmi ok margir 
með honum, en Glúmr hopaði undan ok þeir 
menn, er honum fylgdu, ok hlifðu sér. En 
Þórarinn steig eigi af baki, ok þótti honum 
þó ærit margir um einn. 

23. Sá maðr kom at hlaupandi, þar er þeir 
börðusk, er var í skinnkufli ok hafði sverð 
í hendi. Hann kom at þar er Þorvaldr tas- 
aldi fell fyrir Eysteini, ok þegar hleypr hann 
at Eysteini ok höggr hann banahögg. Siðan 
fór hann í lið með Glúmi, ok þá mælti Glúmr 
þetta: „Kom heill þú, Þundarbenda; gott 
kaup var þat, er ek keypta þik, þú munt nú 
vel gjalda verð þitt í dag.“ Glúmr átti þræl 
þann, er svá hét, — því mælti hann þetta — 
en þar var þó raunar Vigfúss sonr hans, ok 
kendu hann fáir eða engir nema Glúmr, því 
at hann hafði þá þrjá vetr verit í sekt ok 
í leyndum, ok ætluðu flestir, at hann væri ut- 
an farinn. Svá bar at, er Glúmr hopaði, at 
hann lá fallinn, en þrælar hans báðir lögð- 
usk á hann ofan, ok váru þar stangaðir spjót- 
um til bana. En þá kom Már at í því með 
sína menn. þá fór Þórarinn af baki, ok börð- 
usk þeir Már, svá at engir áttu hlut í með 
þeim. En Glúmr spratt upp ok barðisk þá 

frýjulaust, ok var þá liðsmunr engi. Eirikr 
hét húskarl Þórarins. Hann var at verki sinu 
um morguninn; hann hafði enga hlif né vápn. 
Hann fær sér trélurk í hönd ok fór til full- 
tings við Þórarin, ok varð Glúmi et mesta 
ólið at honum, því at menn ok hlífar meidd- 
usk fyrir tré þvi, er hann hafði at vega með. 
— þess er getit, at Halldóra, kona Glúms, 
kvaddi konur með sér, — „ok skulum vér 
binda sár þeira manna, er lifvænir eru, ór 
hvárra liði sem eru.“ En er hon kom at, þá 
fell Þórarinn fyrir Mávi, ok var öxlin högg- 
in frá, svá at lungun fellu út í sárit. En Hall- 
dóra batt um sár hans, ok sat yfir honum 
til þess, er lokit var bardaganum. — Halli 
enn digri kom fyrstr til meðalgöngu ok mart 
manna með honum. Ok lauk svá bardaga, 
at fimm menn váru fallnir af Esphælingum, 
Þorvaldr krókr ok Arngrímr, Eysteinn ok 
Eirikr ok Eyvindr austmaðr. En af Glúmi 
var fallinn Þorvaldr tasaldi, ok Eyjólfr þ or- 
leifsson ok Jöðurr ok þrælar tveir. Þórar- 
inn fór heim með förunautum sinum. Glúmr 
fór ok heim með sina menn, ok lét færa 
ena dauðu í úthýsi eitt, ok var búit um Þor- 
vald virðulegast, því at klæði váru borin und- 
ir hann, ok var hann rifaðr í húð. En er menn 
váru heim komnir, þá mælti Glúmr við Hall- 
dóru: „För vár mundi hafa orðit góð í dag, 

ef þú hefðir heima verit, ok hefði Þórarinn 
eigi lifs brott komizk. Hon segir, at Þórarni 
væri litil ván lifs, — „en þó muntu eiga 
skamma stund heraðvært, þótt hann lLfi, en 
ef hann deyr, muntu aldri eiga landvært.“ 
Síðan mælti Glúmr við Guðbrand: „Þú hef- 
ir mikillar frægðar aflat þér í dag, er þú lagð- 
ir at jörðu Þorvald krók, ok mikit lið veitt- 
ir þú oss í dag.“ Hann svarar ok kvað ekki 
á þá leið verit hafa — enda varit hendr sin- 
ar. Glúmr segir: „Sá ek glögt, hvat titt var 
— barn at aldri, en vegit slíka hetju sem 
Þorvaldr var, ok muntu verða frægr af þessu 
verki. Af því fekk ek sóma utanlendis, er 
ek vá berserkinn.“ Hann svarar: „Ekki hefi 
ek Þorvald vegit.“ Glúmr segir: „Eigi er 
at dyija þessa, vinr, þú veittir honum bana- 
sárit; firsk þú eigi gæfu þina.“ Til þess þrætti 
hann við Guðbrand, at hann trúði ok gekk 
við, ok þótti virðing at. Hann mátti ok eigi 
dylja, at eigi væri þetta fyrir satt haft; ok 
þá var honum á hendr lýst víginu, ok þótti 
þá minna slægja í, en þeir ætluðu, er keyru 
Þorvald til eftirmáls. — Þat segja menn, at 
Glúmr mælti: „Þat þykki mér illa, er Már 
lætr binda um, þó at hnekkistikill sé gerr í 
höfði honum.“ — þat kallaði hann svá, er 
i kross var sprungit. — Már svarar: „Ek 
munda þess minnr þurfa, ef ek legðumsk 

niðr ok hefðak þræla mina at skildi.“ þá 
mælti Glúmr: „Harðslægr var Hrísateigr nú 
i dag, sveinar,“ sagði hann. Már segir: „Fyr- 
ir þat mun þér ganga, sem harðslægr hafi 
verit, þvi at nú muntu Þverárland hafa sleg- 
it ór hendi þér.“ Glúmr svarar: „þat ætla 
ek, at þú vitir þat ógerla.“ Már segir: „Vera 
má at vita (k) eigi — fyrir þat mun þér ganga 
sem ek vita.“ — En er Helga spurði tiðend- 
in, systir Glúms, þá fór hon til Þverár, ok 
spurði, hversu sonr hennar hefði fram geng- 
it. Glúmr svarar: „Eigi fekk hraustara mann.“ 
þá mælti hon: „Sjá vilda ek hann dauðan, 
ef eigi er önnur föng á.“ þat var henni veitt, 
ok lét hon hefja hann í vagn ok búa hóg- 
lega um. Ok er hon kom heim, fægði hon 
sár hans ok batt siðan, ok kom svá ráði 
hans, at hann mælti við menn. — þat váru 
lög þar, at menn fellu jafnmargir, at þat 
skyldi kalla jamvegit, þótt mannamunr þætti 
vera; en þeir er ávíga urðu, skyldu kjósa 
mann til, eftir hvern mæla skyldi. En þótt 
nökkut kynni þat í málum at gerask síðar, 
er betra þætti at hafa annan veg kosit, þá 
skyldi eigi skifta keyrinu. En er Þórarinn 
spurði, at Þorvaldr tasaldi var lifs, þá kaus 
hann Þorvald krók bróður sinn til eftirmáls. 
En Litlu síðarr spurði hann þat, at Guðbrandi 
var eignat þat vigit, ok vildi hann þá heldr 

hafa annan til kosit, en þó varð nú þessu 
fram at halda, sem fyrr var kosit. — þeir 
hitta nú Einar Eyjólfsson; lætr Þórarinn, 
„at nú muni hann taka til þeira mála, er þeir 
höfðu með sér talat. Hann segir: „Slíkt er 
mér í hug þar sem fyrr, at Bárðr var veg- 
inn.“ Tók nú Einarr málit til meðferðar á 
þingi um sumarit, ok sótti Glúm. Þórarinn 
lá í sárum allt sumarit ok svá Þorvaldr tas- 
aldi, ok urðu báðir græddir. Glúmr hafði 
mikinn lðsafla á þinginu, ok svá hvárir- 
tveggju. Var nú leitat um sættir af göfgum 
frændum hvárratveggju, ok varð þat at sætt- 
um, at bæta skyldi vig Steinólfs svá, at fram 
væri færð sýkna Vigfúss Glúmssonar. En 
Guðbrandr varð sekr um vig Þorvalds, ok 
kom Glúmr honum utan. Ok fóru við svá 
búit heim, ok undu þeir Þorvarðr ok Þórar- 
inn illa við, ok þóttisk Þórarinn enga sæmd 
hafa fyrir vig Þorvalds bróður sins. Sat nú 
Glúmr í virðingu. — Um vetrinn eftir kom 
upp visa, er Glúmr hafði þá nýort:. 
(7) Virkis spyrr at verkum 

vins hirði-Sif minum, 

esat at manna máli 

morð, váru þau forðum. 

Liggr þeims hrafn of huggar, 

hörveig, talit görva. 

Munat svá málin láta 

myrk at sem fæst um yrkjum. 

24. Einn dag, er menn váru at Hrafna- 
gilslaugu, kom þar Þorvarðr. Hann var gleði- 
maðr mikill ok hendi at mörgu gaman. Hann 
mælti: „Hvat er komit þeira manna, er 
skemta kunni nýjum fræðum“? þeir segja: 
„Þar er skemtun öll ok gaman, er þú ert.“ 
Hann segir: „Ekki þykki mér nú meira gam- 
an, en kveða vísur Glúms, en þar hygg ek 
at, hvat honum þykkir vantalit í einni vísu, 
at hann mundi skorta á um vigin. Hvat skui- 
um vér ætla, hvárt þat muni vera, eða hvárt 
er líkara, at Guðbrandr muni vegit hafa Þor- 
vald, eða Glúmr?“ Þetta þykkir mörgun 
áræðilegt. Hann reið nú á fund Þórarins ok 
mælti: „Hugleitt hefi ek nökkut, ok sýnisk 
mér sem eigi muni et sanna uppi um vig 
Þorvalds króks, því at hittask mun í kveð- 
skap Glúms, at nökkut þykkir honum van- 
talit vera um vigin.“ Þórarinn svarar: „Varla 
kann ek nú upp at taka málit öðru sinni, 
þótt þetta væri satt, — mun nú vera kyrt.“ 
„Þat er óráðlegt, ok þó mætti kyrt vera, ef 
eigi hefði um verit grafit, en nú mun ek bera 
upp fyrir menn ok munu þér svívirðing af 
fá, svá at engi mun önnur meiri orðit hafa.“ 
Þórarinn svarar: „Óhóglegt lizk mér málit 
at flytja til alþingis við frænda-afla Glúms.“ 
Þorvarðr segir: „Þar kann ek ráð til leggja, 
stefn honum til Hegraness-þings — þar áttu 

frænda-afla — ok mun þar torsótt at verja 
málit.“ Þórarinn svarar: „þat ráð mun haft 
verða.“ Skiljask at því. — Nú várar illa ok 
verðr torsótt allt at fá. Um várit bjó Þór- 
arinn mál á hönd Glúmi til Hegraness-þings, 
því at allir samþingisgoðar, þeir er þvi þingi 
áttu at halda, váru bundnir í nauðleytum við 
Þórarin; en hestum mátti trautt koma yfir 
heiðar fyrir snjó. Glúmr tók þat til ráðs, at 
hann fekk byrðing einn mikinn í hönd Þor- 
steini bróður sinum, ok skal hann halda vestr 
fyrir, ok koma til þings með herklæði ok 
vistir. En er þeir koma fyrir Úlfsdali, þá 
brutu þeir skipit í spán, ok týndisk þar allt 
saman, menn ok fjárhlutir, Glúmr gekk til 
þings með hundrað manna ok náði eigi nær 
at tjalda, en í fjörbaugsgarði. Þar var kominn 
Einarr Eyjólfsson með þeim Esphælingum. 
Váru Glúmi send orð, at hann skyldi til fara, 
ok færa fram lögvörn fyrir sik. Nú gengr 
Glúmr, en eigi var meira rúm gefit, en einn 
maðr mátti ganga; en þar var fylkt liði tveim 
megin hjá, en Glúmi var boðit at ganga í 
kviarnar, ef hann vildi til dómsins. En þat 
sýndisk honum óráðlegt, ok mælti til sinna 
manna: „Auðsætt er nú þat, at þeir þykkjask 
í hendi hafa várt ráð; má ok vera, at svá sé. 
Nú vil ek þó, at þér snúið aftr; mun ek ganga 
Íyrstr, en þá tveir næst mér jamfram, en 

þeim fjórir jamfram, ok skulum vér renna 
at ok hafa spjótin fyrir oss, ok mun klambrar- 
veggrinn ganga, ef fast er fylgt.“ Þeir gerðu 
svá, ok runnu at í einu skeiði í dómhringinn, 
ok var lengi nætr áðr þeim varð bægt frá 
í brott, ok gerðisk þar svá mikil þröng ok 
föst, ok varð þat um síðir, at dómrinn varð 
settr í annat sinn. Ok er þeir tóku at reifa 
málit, þá gengr Glúmr í þingbrekku ok nefnir 
vátta, at sól væri þá komin á þingvöll. Siðan 
varði hann mönnum í dóm lýriti at dæma 
um sakarnar, ok varð þar niðr at falla hvert 
mál, sem þá var komit. Riða menn í brott, 
ok undu Esphælingar stórilla við; kallar Þór- 
arinn hann hraklegt gert hafa fyrir þeim. 
Einarr segir: „Eigi lizk mér svá stórljótt sem 
þér, þvi at „þar er til máls at taka, sem frá 
var horfit.“ Síðan riða þeir til alþingis Esp- 
hælingar með Einari ok margir vinir þeira, 
er þeim höfðu heitit Hðveizlu í móti Glúmi. 
Frændr Glúms veita honum at málum til 
réttra laga; ok er þat af gert með vitra manna 
ráði, ef Glúmr vill vinna eið fyrir mált, at 
eigi vægi hann Þorvald krók. Ok er margir 
áttu hlut í, þá sættusk þeir at þvi, at Glúmr 
skyldi vinna eið, at hann hefði eigi vegit Þor- 
vald krók; ok var á kveðit nær eiðrinn skyldi 
unninn vera — um haustit at fimm vikum. 
Ok er nú svá rikt fylgt málinu, at þeir skyli 

fram hafa málit, eða hann vinni eiða í þremr 
hofum í Eyjafirði, ok eiðfall, ef þá kemr eigi 
fram. Margrætt var um þetta mál, hversu 
eiðar Glúms myndi vera eða fram fara. 
25. Nú ríða menn heim af þingi, ok er 
Glúmr heima um sumarit; ok er kyrt allt í 
heraðinu. Líiðr til leiðar ok ríða menn til leið- 
ar; en af leið hvarf Glúmr, svá at ekki spurð- 
isk til hans. Már sat heima í búinu. En um 
haustit at fimm vikum, þá bauð Már mönn- 
um, ok var þar stofnat brullaup; ok kómu 
þar eigi færi menn til boðs en hundrað. Öll- 
um þótti kynlegt boð þetta, því at þeir váru 
litils verðir, er í hlut áttu. Þar sá menn þann 
aftan, at ór dölum öllum Eyjafjarðar riðu 
tveir menn saman eða fimm, ok samnaðisk 
saman liðit, er ofan kom í heraðit. Ok var 
þar kominn Glúmr ok Ásgrimr ok Gizorr 
með þrjú hundruð manna, ok kómu heim 
um nóttina, ok sátu þar at boði. En um morg- 
ininn eftir sendi Glúmr eftir Þórarni, ok bað 
hann koma í Djúpadal eigi síðarr, en at miðj- 
um morgni, at heyra eiðana. Þórarinn veiksk 
við ok fekk hundrað manna. En er þeir kómu 
til hofsins, þá gengu sex menn í hofit; með 
Glúmi: Gizorr ok Ásgrimr; með Þórarni: Ein- 
arr ok Hlenni enn gamli. — Sá maðr, er hofs- 
eið skyldi vinna, tók silfrbaug í hönd sér, 
þann er roðinn var í nauts blóði, þess er til 


VÍGA-GLÚMS SAGA 71 


blóta væri haft, ok skyldi eigi minna standa 
en þrjá aura. — þá kvað Glúmr svá at orði, 
at — „ek nefni Ásgrím í vætti, annan Giz- 
or í þat vætti, at ek vinn hofseið at baugi, 
ok segi ek þat Æsi, at ek vark-at þar, ok 
vák-at þar, ok rauðk-at þar odd ok egg, er 
þorvaldr krókr fekk bana. Liti nú á eið, þeir 
er spekimenn eru ok við eru staddir.“ þeir 
Þórarinn urðu eigi búnir at lasta, en kváðusk 
eigi fyrri þann veg heyrt hafa at orði kveðit. 
Með sliku móti váru eiðar unnir í Gnúpafelli, 
ok svá at Þverá. Þeir Gizorr ok Ásgrimr váru 
nökkurar nætr at Þverá; ok at skilnaði gaf 
Glúmr Gizori feldinn blá, en Ásgrimi spjótit 
gullrekna, ok skildusk vinir. — Um vetrinn 
hittusk þeir Þorvarðr ok Þórarinn, ok spurði 
Þorvarðr: „Vann Glúmr vel eiðinn?“ Þórar- 
inn svarar: „Ekki fundu vér at.“ Hann segir: 
„Undarlega verðr slíkt um vitra menn, er 
svá missýnisk. Þat hefi ek vitat, at menn hafa 
lýst vigum á hendr sér, en hitt hefi ek eigi 
vitat eða heyrt, at menn hafi svarit um þat 
sjálfir, at þeir hafi vegit menn, sem Glúmr 
hefir gert, eða hversu mátti hann meir at 
kveða, en segja, at hann vægi þar at, ok væri 
þar at, ok ryði þar at odd ok egg, er Þorvaldr 
krókr fell á Hrisateigi, þótt hann leiddi eigi 
svá sem tíðast er — ok mun sjá sneypa jafn- 
an uppi síðan.“ Þórarinn svarar: „Ekki hefi 

ek fundit þetta, enda mæðumsk ek á at eiga 
við Glúm.“ Hann segir: „Ef þú þykkisk mæð- 
ask sakir vanheilsu, þá láttu Einar taka enn 
málit. Hann er vitr ok kynstórr; munu hon- 
um margir fylgja — eigi sitr Guðmundr hjá 
bróðir hans — ok er sá hlutrinn, at hann 
er gjarnastr til, ef hann kemsk at Þverá.“ — 
Eftir þetta hittask þeir Einarr ok bera ráð 
sin saman, ok mælti Þórarinn: „Ef þú vill 
fyrir málinu vera, munu margir þér veita; 
munu vér þat ok til vinna, at kaupa þér landit 
eigi meira verði, en Glúmr keypti at Þorkatli 
háva.“ Einarr svarar: „Glúmr hefir nú lógat 
þeim hlutum, feldi ok spjóti, er Vigfúss móð- 
urfaðir hans gaf honum ok bað hann eiga, 
ef hann vildi halda virðingu sinni, en kvað 
þaðan frá þverra mundu. Nú mun ek taka 
við málinu ok fylgja.“ 

26. Nú býr Einarr til vigsmálit af nýju til 
alþingis, ok fjölmenna hvárirtveggju. En áðr 
Glúmr riði heiman, dreymdi hann, at margir 
menn væri komnir þar til Þverár at hitta Frey, 
ok þóttisk hann sjá mart manna á eyrunum 
við ána, en Freyr sat á stóli. Hann þóttisk 
spyrja, hverir þar væri komnir. Þeir segja: 
„Petta eru frændr þínir framliðnir, ok biðj- 
um vér nú Frey, at þú sér eigi á brott færðr 
af Þverár-landi, ok tjóar ekki, ok svarar Freyr 
stutt ok reiðulega, ok minnisk nú á uxa-gjöf 

Þorkels ens háva.“ Hann vaknaði, ok lézk 
Glúmr verr vera við Frey alla tíma síðan. — 
Ríða menn til þings, ok verða þau málalok, at 
Glúmr gengr við viginu. En í því áttu hlut 
vinir hans ok frændr, at heldr skyldi sættask, 
en sekt komi á eða utanferð. Ok sættusk þeir 
á þingi at þvi, at Glúmr galt þverárland hálft 
Katli, syni Þorvalds króks, í föðurbætr, en 
seldi hálft við verði, ok skyldi þó búa á þau 
missari, ok varð heraðssekr, ok búa eigi 
nær en í Hörgárdal. Fóru síðan af þingi. Sið- 
an keypti Einarr landit, sem honum var heit- 
it. Menn Einars kómu þagat um várit at vinna 
landit, ok mælti Einarr, at þeir skyldi segja 
honum hvert orð, þat er Glúmr mælti. Einn 
dag kom Glúmr at máli við þá ok segir svá: 

„Auðsætt er þat, at Einarr hefir vel sér fengit 
 verkmenn, ok er vel unnit á landinu. Nú 
skiftir miklu, at smátt ok stórt sé til hent; 
nú skulu þér hér reisa við ána váðmeið, ok 
er konum hægt til þváttar at hreinsa stórföt, 
en heimabrunnar eru vándir.“ Nú koma þeir 
heim, ok spyrr Einarr, hvat þeir Glúmr mælt- 
isk við. Þeir segja, hve hugkvæmr hann var 
at öllu, at unnit væri. Hann segir: „Þótti yðr 
þat vera, at hann vildi vel búa í hendr mér?“ 
Þeir segja: „Svá þykkir okkr.“ Einarr segir: 
„Annan veg lízk mér. þat hygg ek, at við 
þann meið festi hann ykkr upp, en ætli at 

reisa mér níð — nú skulu þér eigi fara þó.“ 
Einarr færði þangat bú sitt um várit, en 
Glúmr sat þar til ens efsta fardags. En er 
menn váru í brott búnir, þá settisk Glúmr 
í öndvegi ok gerði eigi á brott ganga, þótt 
at honum væri kallat. Hann lætr tjalda skál- 
ann, ok vill eigi svá skiljask við landit sem 
kotkarlar. Hallbera, dóttir Þórodds Hjálms- 
sonar, var móðir Guðmundar ok Einars. Hon 
bjó þá at Hanakambi. Hon kom til Þverár, 
ok kvaddi Glúm ok mælti: „Sittu heill, Glúmr, 
en ekki er hér nú lengr at vera; komit hefi 
ek nú eldi á Þverár-land ok geri ek þik nú 
á brott með allt þitt, ok er landit helgat Ein- 
ari syni minum.“ Glúmr reis þá upp, ok 
mælti, at hon skyldi gleypa kerlinga örmust. 
En þó reið Glúmr þá í brott, ok varð Lhtit 
um öxl til bæjarins, ok kvað visu: 


(5) Rudda ek sem jarlar 
(orð lék á því) forðum 
(með veðr-stöfum Viðris 
vandar) mér til landa. 
Nú hefk, Valþögnis, vegna, 
Várar skiðs, of siðir 
breiða jörð með börðum, 
bendir, mér ór hendi. 


Glúmr bjó á Möðruvöllum í Hörgárdal við 


Þorgrím fjúk, ok undi því eigi lengr, en 
einn vetr. þá bjó hann tvá vetr í Myrkárdal. 

pá hljóp þar skriða nær bænum, svá at tók 
sum húsin. þá kvað Glúmr visu: 


(9) Málreifr munat enn sælu 
menbrjótandi hljóta, 
(oss kom breiðr í búðir 
böggr af einu höggvi) 
þás fleinmarar fjóra 
fullkátir vér sátum, e 
(nú es) mógrennir (minna 
mitt setr) tigu vetra. 


þá keypti Glúmr land at Þverbrekku í 
Öxnadal, ok bjó þar meðan hann lifði, ok 
varð gamall ok sjónlauss. 

27. Narfi hét maðr, er bjó í Hrísey. Hann 
hafði átt Úlfeiði, dóttur Ingjalds Helgasonar 
ens magra. þeira synir váru þeir Eyjólfr ok 
Klæingr, Þorbrandr ok Þorvaldr. Allir váru 
þeir mikilmenni, frændr Glúms. þeir Kloæingr 
ok Eyjólfr bjuggu eftir fóður sinn í Hrisey. 
Sá maðr bjó í Haga, er Þorvaldr hét, ok var 
kallaðr menni, ok átti dóttur Þórðar Hrafns- 
sonar frá Stokkahlöðu, er Helga hét. Eitt vár 
kom Þorvaldr ór Haga við Hrisey á byrð- 
ingi, ok ætlaði at halda til fengjar; ok er 
Klæingr varð varr við, réðsk hann til ferðar 
með honum. En er þeir kómu út ór firðin- 
um, fundu þeir reyði nýdauða; keyrðu í fest- 
ar, ok sigldu með inn eftir firðinum um dag- 
inn. Vildi Klæingr flytja til Hríseyjar, því 

6 


Ed 

at þat var skemra en í Haga, en ÞPorvaldr 
vildi til Haga flytja, ok lét þat jamrétt. 
Klæingr segir, at eigi sé þat lög, at flytja eigi 
þagat, er næst eigu flutningarmenn land. Þor- 
valdr kveðsk hafa rétt at mæla, ok lét þá 
frændr Glúms ekki þurfa at ganga á réttan 
hlut við þá — „ok hvat sem lög eru, þá munu 
enir ríkari nú ráða.“ Þorvaldr var fjölmennn 
þvi sinni, ok tóku þeir af Klæingi rekaldit 
nauðgum, en hvárrtveggi þeira var landeig- 
andi. Klæingr fór heim ok undi illa við. Þor- 
valdr ok þeir hlógu at þeim Klæingi, ok töldu, 
at þeir treysti eigi á at halda. — Einn morgin 
reis Klæingr snemma upp ok fór við fjórða 
mann inn í Haga; kom þar snemma, svá er 
menn váru í svefni. þá mælt Klæingr: „Ráðs 
skulum vér nú leita; hér eru naut hjá garði. 
ok skulu vér þau reka á húsin, þar sem Þor- 
valdr hvilir undir, ok teygjum hann svá út.“ 
Þeir gerðu svá, ok vaknar Þorvaldr ok hleypr 
út. Klæingr hleypr at honum ok veitti honum 
banasár; fór brátt síðan ok treystisk eigi þar 
at lýsa viginu, því at þar var fyrir mannmart; 
fór heim út í eyjar ok lýsti þar víginu. Nú 
eigu eftirmálit Þórarinn ok Þórðr. Þeir köll- 
uðu morð verit hafa. Ok er þessi mál kómu 
til þings, sat Glúmr heima; en um þingit fór 
hann út í Fljót ok í Svarfaðardal ok bað liðs 
til féránsdóms, ok þó bað hann leyna þessi 

fyrirætlan. Klaufi at Barði segir: „Víst viljum 
vér veita Glúmi lið“ — hann átti Halldóru, 
dóttur Arnórs rauðkinns — ok margir hétu 
aðrir Glúmi sinu liði. Nú fór Glúmr heim. 
— Mál fóru fram á þingi. En eftir þingit bú- 
ask þeir til féránsdóms, ok höfðu fjogur skip 
ok þrjá tigu manna á hverju, ok réðu þeir 
Einarr ok Þórarinn ok Þórðr fyrir skipun- 
um, ok kómu innan at eyjunni í nætrelding, 
ck sá reyk yfir húsunum; ok spurði Einarr, 
hvárt þeim sýndisk svá sem honum, at reykr- 
inn væri eigi all-blár. Þeir sögðu, at þeim 
syndisk svá. Einarr sagði: „Svá lízk mér á 
reykinn, sem fjölment muni vera í húsun- 
um, ok mun af mönnum leggja reykinn. En 
ef þat er, þá munu vér gera raun til ok róa 
undan eyjunni þjóðsýnilega, ok munu vér 
þá visir verða, ef fjölmenni er í eyjunni.“ 
Ok svá gerðu þeir. En er eyjarmenn sá þetta, 
þá hljópu þeir út ok til skipanna, ok lögðu 
eftir þeim. Ok var Glúmr þar kominn með 
tvau hundruð manna, ok eltu þá inn allt at 
Oddaeyri, ok varð eigi háinn féránsdómrinn, 
ok fengu þeir af óvirðing Eyfirðingar. — 
Sitr Glúmr um sumarit í búi sínu. Hann átti 
ok at helga haustþing — en þingstöðin er 
fyrir austan fjörðinn skamt frá Kaupangi — 
ok fjölmentu Eyfirðingar mjök, en Glúmr 
hafði þrjá tigu eina manna. Margir töluðu við 
6* 

Glúm, at hann skyldi eigi fámennr fara. Hann 
segir: „Lifat mun nú et fegrsta, en við þat 
uni ek, at ekki hafa þeir eltan mik svá, at 
eigi færa ek réttleiðis.“ Glúmr fór á skipi 
inn eftir firði, ok gekk á land ok til búða. 
En þar eru melar brattir ok lausgrýttir á 
milli fjarðarins ok búðanna. En er Glúmr 
kom gagnvert búð þeiri, er Einarr átti, þá 
hljópu menn frá búðunum ok báru skjöldu 
at þeim ok hrundu þeim af melunum; ok 
fell Glúmr ok veltisk með skjöld sinn á eyr-. 
ina ofan, ok varð ekki sárr, en þrjú spjót 
hafði fest í skildi hans. Þorvaldr tasaldi var 
þá kominn at landi, ok sá, at Glúmi horfði 
þá óvænt, ok hljóp svá á land, at hann tok 
ár í hönd sér, ok rann í melinn upp ok skaut 
árinni til Guðmundar ríka, ok kom á skjöld- 
inn ok gekk hann í sundr, ok kom árar-hlutr- 
inn fyrir brjóst honum, ok fell hann í óvit 
ok var borinn í fjórum skautum til búðar. 
Síðan eggjuðu hvárir aðra atgöngu, ok skut- 
usk á ok börðusk grjóti; ok varð hörð hrið 
ok urðu margir sárir; ok allir sögðu á eina 
lund, at eigi mætti fáir menn vasklegar verj- 
ask, en þeir Glúmr. Þeir Einarr sóttu at fast. 
þá gengu menn í milli, ok lauk svá, at tveir 
menn fellu af Glúmi, Klæingr Narfason ok 
Grimr eyrarleggr, bróðir Halldóru konu 
Glúms. þá kvað Brúsi Hallason vísu þessa: 

(10) Höfum vér vegs af vígum 
(veitk orð á þvi) borða 
stóðs við stýrimeiða 
stafn, Göndul, hlut jafnan. 
Þó hykk fúrviðu fóru 
fleygarðs an mik varði, 
beiði-Hlökk fyr brekku 
bliks harðara miklu. 


Einarr kvað visu: 


(11) Þröngvir varð á þingi 
þremjalinns at rinna, 
vasat í Ála éli 
auðlattr fyr mel brattan; 
þás marstéttar máttit 
Mævils við þröm sævar 
geira njótr á grjóti 

Gestils klauf of festa. 
þá kvað Glúmr vísu í móti: 

(12) Lattisk herr með höttu 
Hangatýs at ganga 
(þóttit þeim at hætta 
þekkilegt) fyr brekku, 
þás dynfúsir dísar 
dreyra svells á eyri 


(bráð óx borginmóða 
blóðs) skjaldaðir stóðum. 


 Svá var sett málum, at í faðma felsk víg 
Klæings ok Þorvalds ór Haga. þat var ok 
jafnt látit, vig Gríms eyrarleggs ok áverki við 
Guðmund, ok undi Glúmr illa við málalok, 
sem hann kvað í vísu þeiri, er hann orti siðan: 

(13) lt es á. jörð of orðit; 
aldr bölvar mjök skaldi, 
(liðit es mest) et meira 
(mitt líf) Heðins drifu, 
es Óvægins eigi 
eyrarleggs á seggjum 
Gríms í Göndlar flaumi 
Gefnar mák of hefna. 

28. Þat var eitt sumar, er þeir riðu af þingi 
bræðr, Guðmundr ok Einarr, at Glúmr bauð 
mönnum til sín, ok sendi menn upp til Öxna- 
dalsheiðar at bjóða þeim bræðrum heim, ok 
lézk vilja, at nú sættisk þeir heilum sáttum 
— „því at ek em nú fyrir elli sökum til engis 
færr, ok mun ek þeim eigi til matar eins 
bjóða.“ Glúmr var þá sjónlauss. Hann lét 
vörð halda á um ferð þeira. Guðmundr vildi 
þiggja boðit, en Einarr vildi eigi, ok reið sin- 
um megin ár hvárr þeira. Var Glúmi sagt, ai 
annarr flokkrinn reið þangat — „þá mun 
Einarr eigi vilja þiggja boðit; hann er svá 
tortryggr, at hann trúir engum manni.“ þat 
er sagt, at Einarr kallaði á Guðmund ok 
mælti: „Þar mun ek koma á morgin, ef þú 
kemr í kveld.“ En Guðmundr hugsaði þat, er 
hann mælti — „þá mun þat ætlan þín, at þú 
eigir at mæla eftir mik.“ Snýr hann nú eftir 
Einari. Þetta er sagt Glúmi, at hvárrgi snýr 
þagat. „þat er illa þá,“ kvað Glúmr, „því 
at þat hafða ek ætlat, ef ek genga móti þeim, 

at ek skylda eigi beggja missa.“ Hann hafði 
sax brugðit undir skikkju. Ok váru þau lok 
viðskifta þeira Glúms ok Eyfirðinga. — En 
er kristni kom út hingat, tók Glúmr skirn, 
ok Lfði þrjá vetr síðan, ok var byskupaðr 
í banasótt af Kol biskupi, ok andaðisk í hvita- 
váðum, þá bjó Már Glúmsson í Fornhaga 
ok hafði þar látit kirkju gera, ok var Glúmr 
þar jarðaðr, ok svá Már, þá er hann andað- 
isk, ok mart annarra manna, því at langa hrið 
var engi kirkja í Hörgárdal, nema sú ein. 
Þat er mál manna, at Glúmr hafi verit tutt: 
ugu vetr mestr höfðingi í Eyjafirði, en aðra 
tuttugu vetr engir meiri en til jafns við hann. 
Þat er ok mál manna, at Glúmr hafi verit 
bezt um sik allra vigra manna hér á landi. — 
Ok lýkr þar sögu Glúms. 


Vísnaskýringar. 


1. Glúmr Eyjólfsson: Enn græni garðr gengr 
nær mér ok öllum hjúum mínum, an oss of varði, 
menþöll;* — glaum þverr við;* þar verðr minum 
föðurarfi harðla skotat'; — hér tínik hróðr“; — 
enn munat“ starflaust of staf stála“. 


1. menþöll, kona; hér Ástriðr móðir Glúms, er 
hann kveðr fyrir vísuna. — 2. það drepr niðr 
kæti vorri. — 3. skota, hrinda, svifta. — Með 
þessum hætti verð eg mjög sviftr föðurarfi mín- 
um. — 4. hróðr, lof, frægðarorð, kveðskapr; hér 
sagt í öfugri merkingu, svo sem í skopi: „eg segi 
þetta, þótt eigi sé frægilegt.“ — 5. munat, mun 
cigi. — GC. stafr stála, mannkenning; hér: Glúmr 
sjálfr. — Enn á eg ærið verk fyrir höndum (að 
hefna rangsleitninnar). 


2. Sami: Sák hauks holms fúra dísi! und 
hjalmi'“ fara í miklum auka? at Eyjafirði, ísungs 
Jörð“! — svá at mér þótti þá ótta“ í draumi folk- 
vandar dóms felli-Guðr“ standa bjöð' með dals 
fjöllum“. 

1. hauks holmr, handleggr, armr, hönd; fúrr, 
eldr; arms eldar, gull; gulls dís, kona. — 2. und 

hjalmi, hjálmi faldna. — 3. mjög tröllaukna. — 
4. ísungr, blæja, höfuðdúkr; ísungs Jörð, kona. 
— 5. ótta, með ótta, eg varð óttafullr. — 6. folk, 
orrusta; folkvöndr, spjót, geirr; folkvandar dómr, 
vopnabrak, orrusta; Guðr, gunnr, valkyrja; felli- 
Guðr geira-dóms, gyðja, er fellir geiradóm, dæm- 
ir mönnum gagn eða bana í orrustum, valkyrja eða 
önnur slík goðum-glik vættr. — 7. bjöð, land, láð. 
— 8. eg kendi ótta í draumnum, er mér þótti 
vættrin standa á jafnsléttu og gnæfa við fjöll 
dalsins. 


3. Sami: Met ek halfs eyris" hverjan hrís- 
runn fyr sunnan á; víðir skógar hafa oft vel of 
borgit vargi?. 


1. eyrir, áttungr úr mörk, tvö lóð (silfrs). — 
2. vargr, úlfr. — Kviðlingr þessi er einnig í A 
Víga-Skútu með litlum orðamun. 


4. Sami: Eigi sofnak sætan' í þeima' bæ, 
ýseims Ófnir“'! — munat öldu eldviðum“ auðbætt 
við mik“ —, áðr Göndlar grind-logi'“ gellr meir" 
í hattar fellið nökkurum þeira. Oft vák mann of 
minna“. 


1. sætan, sætt, vært. — 2. þessum. — 3. ýr, 
bogi; seimr, strengr, band, síma, simi; ý-seimr, 
bogastrengr; Ófnir (hér) Óóðins-heiti; ýseims Ófn- 
ir, mannkenning, hér: Már, sonr Glúms. — 4. 
öldu eldr, gull; gulls viðr, mannkenning; hér er 
átt við Esphælinga. — 5. þeim verðr torvelt að 
bæta svo, að mér líki. — 6. Göndul, valkyrja; 
Göndlar grind, skjöldr; skjaldar logi, spjót eða 
sverð. — 7. enn, aftr. — 8. hattar fell, höfuð. — 
9. Eg vá oft mann um minni sök. 

ö. Nami:  Harðgeðr' fjarðar húna dóms lima 
dyn-Njarðr? lét mik of barðan harðsteini — þat 
sák Í draumi —, en þóttumk í svefni þjósti keyrðr 
of ljósta sævar hrafns beinanda' steini, snarr 
þrádráttar“. 


1. skapharðr. — 2. Fjarðar húna dóms lima 
dyn-Njarðr: — þessi mannkenning mun eitthvað 
úr lagi færð, svo að orðunum „dóms lima“ verðr 
ekki fundinn staðr; fjarðar húnn er skip; fyrri 
hluti kenningarinnar ætti að merkja einhver vopn; 
vopna-dyn-Njarðr væri þá rétt mannkenning. — 
3. sævar hrafn, (hrafn er hér hests-heiti), sævar- 
hestr, skip; skips beinandi, mk. — 4. þrádráttr, 
rammdráttr, hörð og löng viðreign, þrálát deila; 
snarr þrádráttar; skjótr að ráðast í illindi (í 
draumnum). 


6. Sami: Menstiklir“ sá mikla goðreið of tröð“'; 
sverða brak mun verða; komin es kveðja grára 
geira —, þars eggmóts ásynjur“ jósu vígmóðar 
fram blóði of vegna för seggja“. Valir fagna því. 


1. men, hálsmen, hringr eða festi um hálsinn. 
— menstiklir, „slöngvanbaugi“, örlátr maðr, hér: 
Glúmr sjálfr. — 2. sá mikinn flokk af valkyrjum 
ríða um hérað. — 3. fyrirboði ófriðar er kominn. 
— 4. eggmot, orrusta (þar sem eggjar mætast); 
eqymóls ásynjur, valkyrjur. — 5. för seggja, ferð 
eða flokkr manna; vegin för seggja, vegnir menn; 
valkyrjurnar jósu blóði í vigamóði fram ytir 
fallna menn. 


7. Rami: Víns virkis hirði-Sif* spyrr at verk- 
um minum; esat morð at manna máli; þau orð váru 
forðum“. Hörveig“! liggr görva talit þeim, es of 

huggar hrafn — munat svá láta málin myrk, at 
yrkjum sem fæst. 


1. Víns virki, vin-ker; Sif, ásynja, kona Þórs; 
Vins virkis hirði-Sif, kona. — 2.—3. Þessar setn- 
ingar virðast merkja: Nú er eigi um vig að ræða, 
þau urðu fyrir löngu. — 4. Hörveig, kona. — 5. 
Tvö síðustu vísu-orðin (síðasta visu-fjórðunginn) 
vantar í skinnbókina, en er tekinn eftir Hóla-ut- 
gáfunni; mun ortr inn Í á seinni timum; vantar 
því rétt samhengi í vísuna og verðr hún eigi að 
fullu skýrð. En sagan sjálf drepr á, hvert efni 
hennar sé, eða hafi verið. 


8. Sami: Forðum rudda ek mér til landa sem 
jarlar'; orð lék á því með Víðris vandar veðr- 
stöfum'?; nú hefk of síðir vegna breiða jörð með 
börðum ór hendi mér“, Valþögnis Várar skiðs 
bendir“. 


1. Hér vikr Glúmr að því, er hann feldi Sig- 
mund og náði svo öllu Þverár-landi. — 2.Viðrir, 
Óðinn; Óðins vondr, geirr, spjót; geira veðr, orr- 
usta; orrustu-sfafr, mk. — 3. nú hefi eg vegið ina 
viðlendu jörð úr hendi mér; „með börðum“ virðist 
merkja: með öllum útskæklum, gersamlega alla. 
Hér sýnir Glúmr inn gagngera mun á þvi, sem 
var „forðum“ og „nú“. — 4. Valþögnir, Óðinn 
(sá er „þiggr val“, valdauða menn); Vár, ein af 
ásvnjum; Valþögnis Vár, valkyrja; skíð valkyrju, 
vopn; vopna bendir, mk. 


9. Sami: Málreifr* menbrjótandi? munat enn“ 
hljóta sælu — oss kom breiðr böggr“ í búðir af 
einu höggvi“ — þá's* vér sátum fullkátir fjóra tögu 

vetra', fleinmara; mó-grennir*! Nú 'es mitt setr 
minna. 


1. Þetta orð vantar í skinnbókina, en er sett 
eftir getgátu dr. 1. Þ. skólameistara; mun þó variæ 
rétt. Hér á þó að vera orð, sem byrjar á m, ef 
vísan er rétt að öðru leyti. „Mál-“ væri og rétt 
skothending móti: sæ!-. — 2. menbrjótandi, mk., 
hér: Glúmr sjálfr. — 3. mun eigi aftr. — 4. bögyr, 
skaði, bagi, ótili. breiðr böggr, stór-skaði. — 5. 
þ. e. af því höggi, er Glúmr feldi Þorvald krók. 
— 6. bás, þá (sælu), er (vér nutum, er vér sát- 
um o. s. frv.). — 7. þ. e. í þá fjóra tigu vetra, er 
Glúmr hafði völd og virðing í héraði. — 8. fleinn, 
spjót eða ör; fleinmarr, blóð; mór, már; blóðs 
nár, hræfugl, haukr, hrafn eða örn, hrafn- grenn- 
ir, sá er seðr hrafna eða hænir að sér, viga- 
maðr, mk. 


10. Brúsi Hallason: Vér höfum jafnan vegs 
hlut' af vígum við stafn-stóðs stýrimeiða', borða 
Göndul'; veitk orð á þvi; þó hykk“ fleygarðs fúr- 
viðu“ fóru“ miklu harðara fyr brekku, an mik 
varði, bliks beiði-Hlökk. 


1. vegs hlutr, sæmdar hlutr. — 2. stafn-stöð, 
stafnahestar, skip; skipa-stýri-meiðar, sjómenn, 
sjófarendr, hér: Glúmr og liðsmenn hans, er sóttu 
á skipum þingið. — 3. borði, ræma, tygill, hlað; 
Göndul, valkyrja; borða Göndul, kona. — 4. hygg 
ek. — 5. fleygarfr, skildir (á skipi, sem er skar- 
að skjöldum); fúrr, eldr; skjalda eldr, spjót og 
sverð; sverða viðir, menn; hér: Glúmr og fylgis- 
menn hans. — 6. fóru er nafnháttr fortíðar (— 
hafa farið). — 7. blik, nafnorð, dregið af sögn- 


VÍSNASKÝRINGAR 93 


inni að blíkja (blíkja léreft, blíkja hár, sbr. hadd- 
blik); Hlökk, valkyrkja; bliks beiði-Hlökk, kona. 


11. Elnarr Eyjólfsson Þvreræingr: Þröngvir 
Þremja-linns* varð at rinna á þingi'; vasat' auð- 
lattr“ fyr brattan mel í Ála éli'“, þás geira njótr“ 
máttit' of festa klauf“ á grjóti við sævar þröm“ 
marstéttar Mævils Gestils*“. 


1. þremjar munu vera — smiðreim á sverði, 
brún sú, er verðr með endilöngum bakka, þar 
sem fyrst tekr að draga til eggja; linnr, ormr; 
Þbremja-linnr, sverð; bröngvir þremja linns, mk., 
hér: Viga-Glúmr. — 2. varð að flýja á þinginu; 
af bingi kynni að vera réttara, þótt hitt fái stað- 
izt. — 3.—4. hann var eigi auðlattr, það var ekki 
auðgert að letja Glúm þess að fara niðr fyrir 
melinn, þótt brattr væri. Þetta er mælt af háði 
við Glúm. — 5. Áli, sækonungr; Ála él, orrusta. 
— 6. geira njótr, mk., hér: Glúmr. — 7. mátti 
æigi, gat eigi. — 8. hér (niðrandi): fótr. — 9. 
brömr, brik, bakki; sævar þrömr, sævar bakki. 
-— 10. Síðustu þremr orðunum: „marstéttar Mævils 
Gestils“, verðr eigi fundinn staðr, ef visan er 
tekin upp svo sem hér er gert, þótt þau sé sjálf 
skiljanleg, — en hér er farið eftir því, sem dr. 
Finnr Jónsson tekr saman í fornkvæða-útgáfu 
sinni. Hlýtr því vísan að vera hér rangt upp tek- 
in eða að öðru leyti eitthvað úr lagi færð. 


Dr. Sveinbjörn Egilsson tekr siðara hlut vís- 
unnar saman á þessa leið (samkv. Lexicon potti- 
cum. Hafniæ 1860): — þás Gestils geira njótr 
máttit of festa klauf á grjóti Mævils marstéttar" 
við þröm sævar. 


1. Gestill, sækonungr, vikingr; geiri, eldr; Gest- 


-. 


94 VÍSNASKÝRINGAR 


ils eldr, spjót eða sverð; Gestils geira njótr, maðr. 
— 2. Mævill, sækonungr, víkingr (dregið af nafn- 
inu Már); marr, hestr; Mævils marr, hestr sækon- 
ungs, skip; stétt Mævils mars, vegr skips, sjór; 
grjót Mævils mar-stéttar, sjávargrjót, fjörugrjót. — 
Með þessum hætti er öllum orðunum fundinn 
staðr og verðr því að taka þessar skýringar 
fram yfir hinar, þótt kenningarnar sé eigi sem 
viðfeldnastar, þar sem grjótið er kent við „Mævils 
marstétt“ og um leið sagt, að það væri við „sæv- 
ar þröm“, því að það er einungis endrtekning 
ins sama; en slíks eru að vísu allmörg dæmi í 
fornum kveðskap. 


12. Glúmr Eyjólfsson: Herr lattisk? at ganga 
með höttu Hanga-Týs' fyr brekku“, — þeim þóttit 
þekkilegt at hætta“ — þás stóðum skjaldaðir á 
eyri“, dreyra svells dísar dynfúsir“, Borginmóði“ 
fekk bráð blóðs. 


1. Herr merkir hér ið mikla lið þeirra Einars 
Þveræings. — 2. gugnaði við. — 3. Hangatýr, 
óðinn; kettir Óðins, hjálmar. — 4. niðr fyrir 
brekkuna. — 5. þeim þótti eigi þekkilegt (ljúft) 
að hætta á það. — 6. þá er vér stóðum skjaldaðir 
fyrir á eyrinni. — 7. dreyra svell, spjót eða sverð; 
sverða dís, valkyrja; valkyrju dynr, bardagi; fús- 
ir á geir-disar dyn, fúsir að berjast. — 8. hrafn. 


13. Sami: Illt es of orðit á jörð — aldr' bölvar? 
mjök skaldi“ Heðins drifu“ et meira'; — liðit es 
mest líf mitt, — es mák eigi“ of hefna óvægins 
Gríms eyrarleggs á seggjum í Göndlar Gefnar 
flaumi“. 


1. aldr minn, ellin. — 2. meinar. — 3. mér 

(Glúmi). — 4. Héðins drífa, bardagi, vopna við- 
skifti. — 5. ef meira, eftir þetta, oftar, framar. — 
6. er eg megna eigi. — 7. Göndul, (valkyrja, 
hér) orrusta;Gefn, Freyja; orrustu Gefn, valkyrja; 
flaumr, glaumr, gnýr; valkyrju gnýr, vopna við- 
skifti, bardagi. 


Nöfn. 


Arngrimr Þorgrímsson 
36, 57—60, 62, 64, 67, 
69. 

Arnórr kerlingarnef 
Bjarnarson 44, 57, 60. 

ÁArnórr rauðkinnr Stein- 
ólfsson 32—-36, 58, 83. 

Auðunn rotinn Þórólfs- 
son 49. 

Ásgautr berserkr 10— 
12. 

Ásgrimr  Elliða-Gríms- 
son 28, 60, 76, 77. 

Áss (enn almáttki) 77. 


Ástríðr Böðvarsdóttir 
13. 
Ástriðr Eiríksdóttir, 


móðir Óláfs Tryggva- 
sonar 13. 

Ástríðr — Vigfússdóttir 
hersis 7, 10, 12—16, 
20—24, 26. 


Barð í Fljótum 31, 83. 
Bárðr Hallason 49—56, 
72. 


Björn járnhauss 17—19. 

Borgarhóll í Eyjafirði 
14. 

Brúsi Hallason skáld 49, 
84. 

Böðvarr Víkinga-Kára- 
son 13. 


Djúpadalsá í Eyjafirði 
39. 

Djúpadalr í 
76. 


Eyjafirði 


Einarr Eyjólfsson Þver- 
æingr 49, 56, 58, 72, 
14— 76, 78—-80, 83— 
86. 

Einarr Konálsson 41, 
42. 

Eiríkr húskarl Þórarins 
á Esphóli 69. 

Eiríkr  bjóðaskalli á 
Ofrustöðum 13. 

Esphælingar 15, 25, 28, 
29, 35, 39, 42, 56, 60, 
65, 66, 69, 74, 75. 

Espihóll í Eyjafirði 14, 
15, 31, 34, 48, 60, 63. 

Eyfirðingar 48, 83, 87. 

" Eyjafjarðardalr 31, 48. 

Eyjafjörðr 1, 3, 13, 14, 
21, 36, 47, 57, 58, 76, 
87. 

Eyjólfr Ingjaldsson 1— 
14, 16, 26. 

Eyjólfr Narfason 81. 

Eyjólfr = Valgerðarson 
sl. 

Eyjólfr Þorleifsson ens 
háva 63, 69. 

Eysteinn Þberserkr 64, 
67—-69. 

Eyvindr ÁAkra-spillir 
Þórisson 13. 

Eyvindr austmaðr 65, 
69. 


Fangabrekka við Þing- 
völl 37. 

Fár, gervinafn Skútu Ás- 
kelssonar 47. 

Fiskilækjarhverfi 
(Kaupangssveit) Í 
Eyjafirði 47. 

Fljót, bygð í Skagafirði, 
31, 82. 

Fluga, sverð, 45. 

Fornhagi í Hörgárdal 
87. 

Freyr 15, 29, 57, 78, 79. 


Gásar forn kaupstaðr 
við Eyjafjörð 33. 

Gizorr Kaðalsson 31— 
33, 35. 

Gizorr enn hvíti Teits- 
son 13, 28, 76, 77. 
Glúmr Eyjólfsson, Víga- 

Glúmr, 13— 16, 18— 
20, 22—35, 37—51, 56 
—58, 60-—-87. 
Gnúpufell (Gnúpafell) í 
Eyjafirði 77. 
Grimr eyrarleggr Gunn- 
steinsson 30, 84—86. 
Grund í Eyjafirði 14, 
31, 59, 60. 
Guðbrandr Þorvarðsson 
63, 65, 66, 70—73. 
Guðmundr enn ríki 
Eyjólfsson á Möðru- 
völlum 78, 80, 84—86. 

Gunnsteinn (Eysteins- 
son) 30. 


Hagi á Árskógarströnd 


81, 82, 85. 

Hallbera Þóroddsdóttir 
80. 

Halldóra Arnórsdóttir 
83. 

Halldóra  Gunnsteins- 
dóttir 30, 69, 84. 

Hallfríðr  Þorkelsdótt- 
ir 13. 

Halli enn digri 65, 66, 
69. 

Halli enn hviti Þor- 
bjarnarson 49, 50, 52, 
53, 50. 

Hallvarðr leysingi 
Glúms 48—-51. 

Hamarr í Eyjafirði 40, 
43 


Hanakambr í Eyjafirði 
80. 

Hákon Aðalsteinsfóstri 
Noregskonungr 4. 

Hámundr heljarskinn 
14. 

Hegranessþing 42, 73, 
74. 

Helga Eyjólfsdóttir 14, 
63, 71. 

Helga Þórðardóttir 81. 

Helga Þorkelsdóttir 43. 

Helgi enn magri Ey- 
vindarson 1, 14, 81. 

Herþrúðr Gizorardóttir 
31, 35. 

Hlenni enn gamli Örn- 
ólfsson 31, 53, 55, 56, 
16. 

Hlíf (Héðinsdóttir) 30. 

Hólar í Eyjafirði 13, 24, 
25, 43. 

Hrafnagils-laug í Eyja- 
firði 33, 73. 

Hreiðarr stýrimaðr 1— 
9, 13. 


Hripkelsstaðir í Eyja- 
firði 15. 

Hrisateigr í Eyjafirði 62, 
71. 

Hrísey á Eyjafirði 81. 

Hríseyjar-Narfi — Narfi 
Arnarson 13, 81. 

Höfði á Höfðaströnd 31. 

Hörgárdalr 30, 79, 80, 
87. 


Ingjaldr Helgason ens 
magra 1—4,13, 32, 81. 

Ingólfr Þorvaldsson 37 
—-44. 

Ingunn Helgadóttir 14. 

Ingunn Þórisdóttir 14. 

Ísland 3, 6, 13, 18, 19. 

Íslendingar "7, 8. 

Ívarr bróðir Hreiðars 
stýrimanns ö—9, 12. 


Jórunnarstaðir í Eyja- 
firði 49. 

Jöðurr fylgismaðr Glúms 
62, 69. 


Kaðall faðir Þórdísar, 
Gizorar ok Rúnólfs 
31. 

Kaupangr í Eyjafirði 
83. 

Kálfr frá Stokkahlöðu 
(Hlöðu-Kálfr)  39—. 
42. 

Ketilbjörn enn gamli á 
Mosfelli 28. 

Ketill Þorvaldsson á 
Grund 64, 79. 

Klaufi Þorvaldsson at 
Barði 31, 83. 

Klængr Narfason 81, 82, 
84, 85. 

Kolr biskup 87. 

Kristnes í Eyjafirði 63. 

Kvarnárvað í Eyjafirði 
66. 


Laugaland í Eyjafirði 
63. 

Laugardalr (— Þverár- 
dalr) í Eyjafirði 54. 
Lón  (Skipa.lón) 

Hörgárdal“ 30. 


Margr, gervinafn Skútu 
Áskelssonar 47. 

Már Glúmsson 37, 38, 
40, 48, 61—-64, 66, 68 
—', 76, 87. 

Mjaðmárdalr í Eyjafirði 
45, 53. 

Mosfell í Grímsnesi 28. 

Myrkárdalr í Hörgárdal 
80. 

Mývatn 13, 30, 44. 

Myývatnshverfi 47. 

Möðrufell í Eyjafirði 14, 
97, 59, 60, 62. 


Möðruvellir í Eyjafirði 
91, 35. 

Möðruvellir í Hörgárdal 
80. 

Möðrvellingar 56. 


Narfi (Arnarson, Hris- 

eyjar-Narfi) 13, 81. 
Norðlendingar 37. 
Noregr Í, 4. 


Oddaeyrr við Eyjafjörð 
83. 

Oddbjörg spákona 36, 
31. 

Oddkatla Oddkelsdóttir 
31, 53. 

Oddkell ór Þjórsárdal 
31, 49. 

Ormr Hallason 49. 

óláfr Tryggvason Nor- 
egskonungr 13. 

Ólof Böðvarsdóttir 13. 


Rangárvellir 37. 
Rauðahjalli vestan í 
Vaðlaheiði, fyrir sunn- 
an Bildsá 45, (47). 
Rúnólfr Kaðalsson 31. 


Saldís kona Gizorar 
Kaðalssonar 31, 35—— 
91. 

Saurbær í Eyjafirði 43, 
49, 56. 

Sigluvík á Svalbarðs- 
strönd 14, 63. 
Sigmundr Þorkelsson 
ens háva 14, 15, 20, 
22—2ð, 21—29, 64, 65. 
Sigurðr  Víkinga-Kára- 
son 7, 13. 
Skagafjörðr 52. 
Skáldsstaðir í Eyjafirði 
49. 
Skúta Áskelsson, Viga- 
Skúta 44—48. 
Snækollr, hestr, 38. 


Steingrimr í Sigluvíik 
14, 63. 
Steinólfr Arnórsson 


rauðkinns 36, 57—59, 
64, 65, 67, 72. 
Steinólfr Ingjaldsson 1, 
32. 
Stokkahlaða í Eyjafirði 
39, 41, 64, 81. 
Svarfaðardalr 82. 


Teitr Ketilbjarnarson á 
Mosfelli 28. 

Tjarnir í Eyjafjarðardal 
31. 

Tjörn í Eyjafjarðardal 
48. 

Torfufell í Eyjafirði 49. 


Una Oddkelsdóttir ór 
Þjórsárdal 49, 53. 

Upplönd í Noregi 10, 


11. | 
Uppsalir í Eyjafirði 35, 
36, 56—58, 64, 66, 67. 
Úlfeiðr  Ingjaldsdóttir 
13, 81. 
Úlfsdalir milli Siglu- 
fjarðar ok Fljóta 74. 


Valgerðr Rúnólfsdóttir 
öl. 

Vestfirðingar 37. 

Vitazgjafi, akr í Þver- 
árlandi í Eyjafirði, 
21, 24, 25. 

Viðines í Eyjafirði 31, 
53, Öð. 


Viga-Glúmr — Glúmr 
Eyjólfsson. 
Viga-Skúta  — Skúta 
Áskelsson. 
Vigdis  Auðunardóttir 


rotins 49. 

Vigdis Þórisdóttir 14, 
24, 25, (27), 64, 65. 
Vigfúss Eyjólfsson 13, 

14. 
Vigfúss Glúmsson 48— 
02, 54 —56, 58, 68, 72. 
Vigfúss Sigurðarson 
hersir 7, 10, 13, 15— 
19, 26, 27, 78. 
Vikinga-Kári hersir 7, 
13. 


NÖFN 

Vors, bygð í Noregi, Í, 
6, 7, 10, 15. 
Vöðlaheiðr 45. 


Yngvildr allra-systir 63. 
63. 


Þjóðólfr frá Æsustöð- 
um 43. 

Þjórsárdalr 31, 49. 

Þórarinn Þórisson á 
Espihóli 14, 15, 25— 
28, 31, 56, 61—64, 66 
— 18, 82, 83. 

Þorbrandr Narfason 81. 

Þórðr (Bjarnarson) í 
Höfða, Höfða-Þórðr 
landnámsmaðr 31. 

Þórðr Hrafnsson á 
Stokkahlöðu 64—66, 
81—83. 

Þórðr Özurarson Freys- 
goði 14. 

Þórdís Bjarnardóttir 57. 

Þórdis Gizorardóttir 31, 
32, Jð. 

Þórdis Kaðalsdóttir 
kona Þóris á Espihóli 
14, 31. 

Þorgerðr Þorvaldsdótt- 
ir 31. 

Þorgrimr fjúk 80. 

Þorgrímr Hlífarson 30. 


Þorgrimr Þórisson í 


Möðrufelli 14, 31—36, 
ðI. 

Þórir faðir Eyvindar 
Akraspillis 13. 

Þórir Hámundarson á 
Espihóli 14, 27, 31, 34. 

Þórkatla (Oddkelsdótt- 
ir?) kona Þorvalds 
króks 31. 

Þorkell á Hamri 40, 41, 
43, 44. 

Þorkell enn hávi at Mý- 
vatni 13—.15, 20, 23, 
25—30, 78, 79. 

Þórlaug Glúmsdóttir 44. 

Þorleifr enn hávi 63. 

Þóroddr Hjálmsson 
(Þóroddr hjálmr) 80. 

Þorsteinn bóndi af 
Upplöndum 10. 

Þorsteinn „Eyjólfsson 
bróðir Viga-Glúms 13, 
20, 21, 24, 25, 74. 

Þorvaldr bóndi af 
Rangárvöllum 37. 

Þorvaldr menni í Haga 
81, 82, 85. 

Þorvaldr Narfason 81. 


Þorvaldr Refsson at 
Barði 31. 

Þorvaldr tasaldi Stein- 
grimsson 14, 63, 67— 
69, 71, 72, 84. 

Þorvaldr krókr Þóris- 

son á Grund 14, 15, 
21, 31, 42, 58—60, 64, 
68— 73, 75, 71, 79. 

Þorvarðr Örnólfsson 63 
—66, 72, 73, 11. 

Þundarbenda, þræll 
Glúms, 68. 

Þuríðr Þórðardóttir frá 
Höfða 31. 

Þverá en efri (Munka- 
Þverá) í Eyjafirði 1, 
14, 19, 21, 25, 26, 29, 
30, 33, 38, 43, 45, 48, 
94, 58, 63, 65, 66, 71, 
11—-80. 


NÖFN 


Þverbrekka í Öxnadal 
81. 
Þveræingar 39. 


Æsustaðir í Eyjafirði 
43. 


Öngulsstaðir í Eyjafirði 
65. 

Örnólfr töskubak 31. 

Örnólfr (Þórðarson slít- 
anda) 63. 

Öxnadalr 81. 

Öxnadalsheiðr 86. 

Öxnafell í Eyjafirði 58. 

